PCVesti - Lenovo nudi pristupačniji multimedijski računar IdeaPad Y560\nKADA SE POMENE KOMPANIJA LENOVO, prva asocijacija su poslovni prenosivi računari razvrstani u dve serije, ThinkPad i IdeaPad. Zato se i čini u najmanju ruku čudnim, da Lenovo nudi korisnicima multimedijski računar koga ne krase samo tradicionalno dobra tastatura, upravljačka pločica i legendarnda pouzdanost već i neke druge mogućnosti.\nLenovo je nedavno predstavio prenosivi računar IdeaPad Y560 namenjen prosečnom korisniku, pa i onima koji povremeno igraju računarske igrice. Karakteriše ga atraktivniji „industrijski“ dizajn sa crvenim detaljima i ukrašenim poklopcem. Osnovni model isporučuje se sa Intelovim procesorom Core i3 330M, 4 GB sistemske memorije DDR3 tipa i prilično sposobnom grafičkom karticom Radeon Mobility HD 5730 koja adresira sopstvenih 1 GB grafičke memorije. Kada se uzme u obzir da računar košta manje od 1000 dolara, može se reći da je konfiguracija sasvim pristojna.\nPotencijalnim kupcima na raspolaganju su i procesori iz serija Core i5 i Core i7, čvrsti disk kapaciteta 500 GB čije se magnetne ploče okreću brzinom od 7200 obrtaja u minutu, a sve to po ceni od 1300 dolara. Najatraktivniji model krasi 8 GB sistemske memorije i cena od 1600 evra.\nNovi IdeaPad je pravi primer na koji način Lenovo treba da odbaci svoju reputaciju proizvođača „dosadnih“ poslovnih računara i privuče širu grupu korisnika.\n|Search:Find More About Lenovo nudi pristupačniji multimedijski računar IdeaPad Y560|


Predsjednik Joe Biden na virtuelnom sastanku sa ruskim predsjednikom Vladimirom Putinom, 7. decembra 2021.\nAmerički predsjednik Joe Biden izjavio je u srijedu da neće narediti slanje američkih vojnika u Ukrajinu kao odgovor na moguću rusku invaziju.\n“Ta opcija nije na stolu", rekao je Biden reporterima ispred Bijele kuće. “Ideja da će SAD unilateralno koristiti silu da se suoče sa Rusijom u slučaju njene invazije na Ukrajinu trenutno nije realna. Ali u slučaju da se ta invazija dogodi, biće ozbiljnih posljedica."\nBiden je to izjavio dan pošto je dva sata razgovarao sa ruskim predsjednikom Vladimirom Putinom, poslije čega je rekao da su SAD i evropski saveznici "duboko zabrinuti" zbog ruskog gomilanja vojnika blizu granice sa Ukrajinom, te da će odgovoriti "snažnim" ekonomskim sankcijama ukoliko Rusija izvrši invaziju na tu zemlju.\nMeđutim, čak i bez slanja američkih vojnika, najviši zvaničnici Bijele kuće i Pentagona istakli su u srijedu da i dalje postoje načini da Washington ojača odbranu Kijeva.\nRazgovor Bajdena i Putina\n“Postoje opcije da se proširi bezbjednosna pomoć ukrajinskoj samoodbrani", izjavio je podsekretar za politiku u Pentagonu Kolin Kal na virtuelnom bezbjednosnom samitu, ukazujući na trenutne isporuke municije, protivtenkovskih sistema, radara i drugih kapaciteta.\nSavjetnik za nacionalnu bezbjednost Bijele kuće Džejk Saliven takođe je branio politiku administracije u domenu pomoći Ukrajini.\n"Biti proaktivan znači obaviti pripreme", rekao je Saliven na samitu. "Otišli smo mnogo dalje od bilo koje prethodne administracije u smislu pružanja defanzivne podrške ukrajinskoj vojsci, daleko prije potencijalnog izbijanja krizne situacije."\nAmerički predsjednik takođe je izjavio u srijedu, pred odlazak za Kanzas Siti gdje će promovisati svoj novi dvostranački zakon o infrastrukturi, da se nada da će do kraja nedelje moći da objavi sastanke na "visokom nivou" između Rusije i drugih zemalja NATO-a.\nPrema Kremlju, Putin je naglasio Bidenu da Ukrajina nije primjenjivala sporazum iz Minska iz 2015. godine, čiji je cilj da se zaustave sukobi u regionu Donbas u istočnoj Ukrajini, i da je "izrazio ozbiljnu zabrinutost zbog provokativnih akcija Kijeva u Donbasu."\nRuski lider optužio je NATO da čini "opasne pokušaje da osvoji ukrajinsku teritoriju" i da nagomilava vojne kapacitete blizu ruske granice, saopšteno je iz Kremlja.\nThe Washington Post je prošlog petka objavio da Rusija planira ofanzivu na Ukrajinu na više frontova, u kojoj bi učestvovalo i do 175.000 vojnika, možda već početkom sljedeće godine, pozivajući se na izjave zvaničnika i jedan obavještajni dokument u koji je dnevnik dobio uvid.\nBiden je izjavio istog dana da radi na seriji inicijativa koje će Rusiji "veoma, veoma otežati" pokušaj da izazove eskalaciju situacije na granici. Moskva je, s druge strane, nagovijestila da bi SAD i Ukrajina mogle da izvrše sopstvenu ofanzivu.\nU izveštaju su korišteni i podaci AP i Reutersa.\nBiden upozorio Putina protiv invazije na Ukrajinu


Polovina sezonaca u poljoprivredi prijavljena – Portal NAŠE SELO\n– Pre početka primene ovog zakona i softvera, procena je da je i do 80.000 sezonskih radnika radilo u poljoprivredi potpuno ilegalno. Ako znamo da je za nešto više od godinu i po dana, skoro 40.000 ljudi prijavljeno na ovaj način, to je dosta dobra statistika, kaže Tisa Čaušević iz NALED-a.\n– Na ovaj način su sezonski radnici ušli u legalne tokove što znači da su poslodavci platili poreze i doprinose za njihovo angažovanje, što do sada nije bio slučaj. Ukupna vrednost naplaćenih poreza i doprinosa do danas je oko 3,3 miliona evra. Samo na račun poreza naplaćeno je blizu 900.000 evra u dinarskoj protivvrednosti, navodi Čaušević za Tanjug.\n– Oko dve trećine poslodavaca su pravna lica, dok su čak jedna trećina fizička lica, poljoprivredna gazdinstva koja vode fizička lica, a koja do uvođenja ove reforme uopšte nisu imala pravo da na legalan način angažuju sezonske radnike.\nSezonci su najviše angažovani na pripremi poljoprivrednog zemljišta, branju povrća ili voća, na sortiranju plodova…\nTagged sezonci, sezonski radnici


POMOĆU STRUJE VRAĆAJU PAMĆENJE: Projekat Fonda za nauku Srbije pomoći će mnogima, slabo električno polje bezbedno stimuliše mozak | Novosti.rs\nDr Jovana Bjekić / Foto Privatna arhiva\nOvaj projekat podrazumeva razvoj i proveru novih protokola za poboljšanje pamćenja, koji bi mogli naći primenu u ranim fazama kognitivnog starenja, a bili bi neinvazivni, široko dostupni i individualno prilagođeni svakoj osobi.\nPrema rečima rukovodica projekta dr Jovane Bjekić, naučne saradnice u Institutu za medicinska istraživanja Univerziteta u Beogradu, u pitanju je bazično istraživanje, koje za cilj ima dokazivanje da je moguće pomoću ovakve neinvazivne metode uticati na moždane funkcije, konkretno na pamćenje. Ako projekt pokaže pozitivne rezultate, može se očekivati da ti nalazi služe kao osnova za preventivne i inovativne tretmane za različite oblike demencije.\n- Pamćenje je jedna od najvažnijih kognitivnih funkcija - ono nam omogućava da se setimo stvari koje smo naučili, situacija koje su se dogodile, osoba koje poznajemo, mesta na kojima smo bili - navodi dr Bjekić. - Nažalost, pamćenje je jedna od najranjivijih funkcija - ono opada sa starenjem i predstavlja jedan od centralnih deficita različitih neurodegenerativnih oboljenja, kao što je, na primer, Alchajmerova bolest. Centralni aspekt ovog projekta predstavljaju tehnike neinvazivne neuromodulacije, preciznije, tehnika transkranijalne stimulacije jednosmernom strujom.\nNaša sagovornica objašnjava da ova metoda koristi slabo električno polje kako bi se povećala moždana aktivnost u relevantnim regijama mozga.\n- Prednosti su što je bezbedna, relativno jednostavna za primenu i ima gotovo zanemarljive neželjene efekte, kao što su osećaj kratkotrajnog peckanja na koži, koji prolazi za nekoliko minuta - ističe dr Bjekić. - Stoga se ova i srodne tehnike koriste u lečenju različitih oboljenja kao što su depresija i hronični bol. Projekat "Memorist" će pokušati da unapredi ovu tehniku, kako bi je približio primeni u domenu poremećaja pamćenja. Pored tehnika neinvazivne neuromodulacije, koristimo i druge standardne metode u oblasti kognitivnih neuronauka kao što su magnetna rezonanca, elektroencefalografija i zadaci i testovi kognitivnih funkcija.\nDoktorka Bjekić ističe da je projekat "Memorist" inovativan, zato što se u razvoju protokola oslanja na prirodni neuralni ritam, koji se javlja svaki put kada pamtimo ili pokušavamo da se prisetimo nečega, a uzima u obzir da taj ritam nije isti kod svih ljudi. Tako će ovaj projektni tim prvi u svetu ispitati fiziološke i kognitivne efekte stimulacije bazirane na individualnom neuralnom ritmu za poboljšanje pamćenja.\nPROGRAM za izvrsne projekte mladih istraživača - PROMIS - od strateškog je značaja za Republiku Srbiju. Napravljen je po uzoru na evropske programe i pruža mladim doktorima nauka šansu da osmisle sopstvene programe istraživanja, formiraju timove, rukovode projektima i sarađuju sa odgovarajućim laboratorijama i istraživačkim centrima u Srbiji i svetu.\nFond za nauku će u naredne dve godine finansirati 59 PROMIS projekata ukupne vrednosti 8,9 miliona evra. Maksimalan budžet jednog projekta iznosi do 200.000 evra.\nFond za nauku pamćenje demencija Dr Jovana Bjekić


SEEbiz.eu / HR / Victory Solutions preuzeo Želvoz\nVictory Solutions Želvoz Cimolai\nDatum objave: 19.05.2017. - 11:28:41\nBEOGRAD - Smederevski Želvoz u stečaju prodata je za 163 miliona dinara firmi Victory Solutions iz Beograda, rečeno je u Agenciji za licenciranje stečajnih upravnika. Odbor poverilaca je na sednici 18. maja doneo odluku da se daje saglasnost za prodaju Želvoza u stečaju kao pravnog lica.\nMediji prenose da je ponuda Victory Solutions bila za tri miliona veća od druge, koju je dala italijanska firma Cimolai.\nPrema zaposlenima i bivšim radnicima dug je 760 miliona, a prema dobavljačima iz zemlje i inostranstva ukupno 607 miliona. Fabrika je ostala dužna i 104,5 miliona kupcima za primljene avanse, za poslove koji nisu uradeni.\nOko 125 miliona dinara je dug prema "spornim dobavljačima", naveo je Privredni sud, a neizmirene obaveze bankama su 76 miliona dinara.


Grad Bihać direktno ulaže u obrazovanje mladih, obrazovani ljudi su naša budućnost\nNaslovnica Krajina Bihać Grad Bihać direktno ulaže u obrazovanje mladih, obrazovani ljudi su naša budućnost\nBihać – U portekle četiri godine mandata, a za vrijeme svog jednogodišnjeg postojanja portal USN.ba se osvrtao i kritizirao poziciju i opoziciju u Bihaću.\nNo, nakon skoro 4 godine nakon mnogobrojnih kritika, treba cijeniti i pozitivne stvari učinjene od gradske uprave na čelu sa gradonačelnikom Galijaševićem.\nIako nismo toliko uspješni prema djelovanju na politiku i one koje kritiziramo, moramo priznati da je nakon kritika iznesenih vezanih za pojedine dijelove Bihaća, vlast reagirala.\nTako je obnovljen “Smaragdni most”, “Pasarela” je dobila novi izgled, stavljena je van snage Odluka o gradnji HE na Uni, samo su primjeri kojima su javnost sa učešćem portala USN.ba i građani skrenuli pažnju gradskoj upravi koja se nije oglušila na kritike.\nMnogi kritike ne doživljavaju, a najbolnije je nedoživljavanje kritka, dokaznog materijala i svih priloga vezanih za Univerzitet koje je objavio portal USN.ba. Obrazovanje je ulog za budućnost, kapital koji nema svoju cijenu kada imamo i dobijemo kvalitetan i obrazovan kadar.\nDa je obrazovanje možda najbitnija karika u razvoju društva, na početku svog mandata je prepoznao sadašnji gradonačelnik Galijašević. Mjesečna cijena autobusne karte iz Kulen Vakufa, Orašca i ostalih udaljenih mjesnih zajednica košta preko 100KM i takva dirketna pomoć Grada Bihaća roditeljima i učenicima je potez koji je svakako vrijedan pažnje i priznanja pozitivnog i kvalitetnog poteza. Na prvu mnogima i jednostavan potez, ali “tog se niko nije sjetio”, pa očigledno i nije jednostavno.\nU prilogu objavljujemo detaljan broj učenika po autobusnim stajalištima, ne po mjesnim zajednicima: Brekovica 125, Pokoj 130, Jezero 20, Srbljani 81, Kostela 6, Jablanska 41, Čavkići 10, Gata 94, Vrsta 57, Turija 40, Muhina vrba 40, Kamenica 50, Garavice 20, Muslići 30, Papari 30, Jasika 5, Izačić 79, Vikići 75, Klokot 40, Kulen Vakuf 32, Orašac 54, Duljci-Ćukovi 24, Ripač 80, Pritoka 40 i Lohovo-Orljani 102.\nPreko 1300 učenika kojima je Grad Bihać omogućio besplatnu mjesečnu kartu je direktno ulaganje u obrazovanje, svakako je ova finansijska pomoć pomogla roditeljima u školovanju djece. Primjer koji ostali trebaju da slijede.


Kompanija FTM d.o.o. Novi Travnik jedna je od 30 domaćih kompanija koja je kroz projekat “Dijaspora za razvoj (D4D)” dobila priliku da unaprijedi svoje poslovanje i konkurentnost na EU tržištu. Zahvaljujući aktivom učešću predstavnika bh. dijaspore iz Austrije i njihovom prenosu znanja i vještina na radnike FTM-a, unaprijeđena je proizvodna linija za izradu protupožarnih vrata i prozora po SCHUCO metodologiji, te je dodatno zaposleno 12 novih radnika u ovoj kompaniji.\nKako se kompanija iz malog mjesta kao što je Novi Travnik, uspjela probiti na austrijsko tržište, te kako je saradnja bh. dijaspore i realnog sektora u našoj zemlji rezultirala otvaranjem duplo većeg broja novih radnih mjesta u ovoj kompaniji nego što je to bilo prvobitno planirano, pogledajte u videu u nastavku.\nVideo: Uspješan primjer saradnje bh. dijaspore i kompanije FTM Novi Travnik https://www.youtube.com/watch?v=ORh6yC9baxg


Studiranje u Vašingtonu | Amerika\nStudiranje u Vašingtonu\nVašington ili formalno nazvan Distrikt Kolumbija je glavni grad i sedište sve tri grane vlasti Amerike. Distrikt Kolumbija je posebna federalna jedinica koja ne pripada nijednoj federalnoj državi Amerike.\nLokacija: Distrikt Kolumbija, istočna Amerika\nBroj stanovnika: 720 hiljada\nStudije u Vašingtonu\nVašington je dom brojnih obrazovnih institucija i nekoliko veoma cenjenih univerziteta koji nude vrhunsko obrazovanje poput univerziteta Džordžtaun i Džordž Vašington. Kao politički i lobi centar Amerike ima mnoštvo političkih i drugih organizacija iz svih oblasti što studentima može biti od velike koristi za sticanje iskustva i umrežavanje.\nStudentske prakse i poslovi u Vašingtonu\nProsečna plata: 71.926 US$/godišnje\nŽivot u Vašingtonu\nVašington je pored političkog centra Amerike i značajan kulturni, obrazovni i biznis centar i kao takav privlači ljude iz svih delova sveta. Vašington ima veoma raznovrsan miks kultura, što može učiniti život i boravak u ovom gradu jedinstvenim iskustvom. Sa druge strane život u Vašingtonu je jedan od najskupljih u Americi.\nKlima Vašingtona je vrlo primamljiva, region u kome se nalazi ima umerenu klimu, sa svežim zimama i toplim letima.\nSmeštaj za studente u Vašingtonu\nMeđunardni studenti u Vašingtonu u zavisnosti od svojih želja i mogućnosti imaju na raspolaganju više opcija za smeštaj tokom studija:\nPrevoz za studente u Vašingtonu\nJavni prevoz Vašingtona se oslanja na mrežu autobuskog i metro prevoza i smatra se jednim od najčistijih, najbezbednijih i najefikasnijih sistema na svetu. Građani Vašingtona preferiraju prevoz autobusom zbog većeg broja linija koje povezuju centar i prigradska područja. Vožnja taksijem predstavlja skuplju opciju, ali sa druge strane i udobniju i taksi prevoz pokriva čitavo područje grada.\nKarta u jednom pravcu – 2 USD\nTaksi Start/1km – 3.25/1.35 USD\nProsečan mesečni trošak – 135 USD\nAktivnosti i atrakcije u Vašingtonu\nBela kuća – Zvanična rezidencija i sedište predsednika Amerike i njegove porodice i jedan od simbola Vašingtona i Amerike.\nKapitol – Sedište zakonodavne vlasti, u njemu se nalaze oba doma američkog Kongresa i nalazi se na istoimenom brdu.\nSmitsonijan – Najveći kompleks muzeja, istraživačkih i obrazovnih centara na svetu, sastoji se od 19 muzeja i 9 centara.\nNational Mall – Memorijalni park u srcu Vašingtona u kome se nalaze poznate znamenitosti poput Linkoln memorijala i velikog obeliska spomenika u čast Džordža Vašingtona.\nNational Zoo – Jedan od najstarijih američkih zoo vrtova, deo je Smitsonijan instituta i ima slobodan ulaz.\nNacionalna katedrala Vašingtona – Katedrala svetih Petra i Pavla, izgrađena je u neogotskom stilu i sedište je biskupa episkopalne crkve.\nNacionalna galerija umetnosti – Nacionalni muzej umetnosti je jedan od najvećih muzeja u Americi i jedan od vodećih muzeja umetnosti na svetu, ulaz u muzej je slobodan.\nNational Air and Space Museum – Jedan je od najposećenijih muzeja na svetu, čuva vredne istorijske primerke vazdušnih i svemirskih letelica.\nDogađaji i manifestacije u Vašingtonu\nDan nezavisnosti – Najveći i najvažniji praznik u Americi se na ulicama Vašingtona slavi svakog 4. jula velikom paradom.\nMemorial day – Dan sećanja na vojne žrtve obeležava se početkom maja paradom sa patriotskim motivima i nastupima.\nNational Cherry Blossom Festival – Festival kojim se slavi dolazak proleća i prijateljstvo Japana i Amerike.\nSmithsonian Folklife Festival – Festival kulture i međunarodna izložba žive kulturne baštine koje Smitsonijan institut organizuje svakog leta.


Opština Bar raspisala konkurs za raspodjelu sredstava nevladinim organizacijama za 2021. godinu – Portal Bar\nOpština Bar raspisala…\nOpština Bar raspisala konkurs za raspodjelu sredstava nevladinim organizacijama za 2021. godinu\nOpština Bar raspisala je Javni konkurs za raspodjelu sredstava nevladinim organizacijama za 2021. godinu, a isti je otvoren do 30. marta.\n„Finansiranjem projekata nevladinih organizacija Opština Bar pruža snažnu podršku realizaciji ideja i inicijativa građana, i stvara prostor za učešće građana i saradnju sa lokalnom upravom na rješavanju brojnih pitanja koja realizuje civilni sektor“, saopšteno je iz Opštine Bar.\nZa finansiranje projekata barskih nevladinih organizacija u 2021. godini iz budžeta Opštine opredijeljeno je 58.950 eura, od čega se 60 odsto raspodjeljuje za projekte organizacija prijavljene po osnovu ovog konkursa, dok je 40 odsto namijenjeno za finansiranje programa NVO koje imaju poseban status za opštinu Bar.\n„Pravo učešća na konkursu imaju nevladine organizacije sa sjedištem u Baru, za projekte koji se u potpunosti ili pretežno realizuju na teritoriji barske opštine. Shodno utvrđenim prioritetima za ovu godinu, prioritetne oblasti za finansijsku podršku biće evroatlantske i evropske integracije, rodna ravnopravnost i borba protiv bolesti zavisnosti“, stoji u saopštenju.\nNajviši iznos sredstava koji se na osnovu konkursa dodjeljuje nevladinoj organizaciji iznosi do 3,537 eura, a projekti se, po pravilu, finansiraju u iznosu ne manjem od 80 odsto za realizaciju projekta navedenom u prijavi na konkurs. Jedna NVO može aplicirati sa najviše dva projekta, a sredstva mogu biti dodijeljena za finansiranje samo jednog projekta.\nKonkurs sa prijavnim formularom objavljen je na sajtu Opštine Bar, a prijave se podnose na propisanom obrascu objavljenom uz konkurs. Ovaj obrazac može se preuzeti sa sajta Opštine, kao i u Građanskom birou.Dodatne informacije o konkursu građani mogu dobiti u Sekretarijatu za lokalnu samoupravu, svakog radnog dana od 7-15h, telefonom na 030/301-486, a 10. marta biće organizovan i Info dan, na kome će zainteresovani moći da se informišu o svim detaljima vezano za konkurs.\nOpština Bar poziva sve nevladine organizacije i građane koji žele da realizuju svoje ideje da kandiduju projekte i apliciraju za dobijanje finasijske podrške Opštine realizaciji svojih projekata.


Uloga i značaj malih i srednjih preduzeća u tržišno razvijenim privredama u razvoju Digitalni repozitorijum Instituta ekonomskih nauka u Beogradu\nUloga i značaj malih i srednjih preduzeća u tržišno razvijenim privredama u razvoju\nDržave koje su na vreme shvatile ulogu i značaj malih i srednjih preduzeća (MSP) u sveukupnom razvoju privrede i u tom smislu ekonomske prioritete preusmerile ka razvoju ovog sektora, uspele su da se rangiraju u sam vrh svetske konkurentnosti. Za razliku od njih, privrede u kojima je uloga MSP u prošlosti bila marginalizovana, odnosno u kojima je izostajala podrška razvoju sektora male privrede, karakteriše nizak stepen razvoja. Razloge treba tražiti u činjenici da ove države kasnije kreću u proces tranzicije i u tom smislu uvode tržišni sistem privređivanja, pluralizam vlasništva i ekonomsku slobodu. Većina tih privreda, usled komplikovanog regulatornog okvira, dugotrajnih i skupih administrativnih procedura i otežanog pristupa izvorima finansiranja, još uvek ne predstavlja dovoljno stimulativno okruženje za razvoj biznisa i jačanje sektora MSP. U radu su analizirani različiti pristupi u definisanju i tretiranju MSP u tržišno razvijenim i privredama u razvoju. Budući da performanse sektora MSP u značajnoj meri determiniše stepen razvoja privrede, cilj rada je da prikaže ključne rezultate MSP u razvijenim i privredama u tranziciji, pri čemu se fokus stavlja na analizu pogodnosti institucionalnog okruženja za razvoj MSP u odabranim ekonomijama.\nmala i srednja preduzeća, institucionalna podrška, konkurentska prednost


Izvor: JužneVesti.com, 28.Maj.2020, 10:29\nPosle puno previranja, raspuštanja, spekulacija da šuruje sa SNS i da se i pored odluke Demokratske stranke da bojkotuje, predsednik odbora u Nišu Miodrag Stanković sprema da izađe na izbore, on je podneo ostavku na stranačku funkciju. Saopštio je da izlazi na izbore sa koalicijom “Niš, moj grad”, a to čini, kako kaže, jer je izabrao Niš pre Beograda.\nDa li je sa previranjima u DS-u sada kraj, još je neizvesno, jer u saopštenju koje je dostavljeno medijima >> Pročitaj celu vest na sajtu JužneVesti.com << piše da je Stanković podneo ostavku na mesto predsednika odbora, ali ne i na članstvo u stranci.\nPiše i da sa njim u novu političku koaliciju idu i neki članovi DS-a, a da će funkciju v.d. predsednika do raspisivanja unutarstranačkih izbora obavljati advokat Vladimir Domazet.\nI pored više pokušaja da promenimo odluku rukovodstva Demokratske stranke o bojkotu lokalnih izbora, to nisam uspeo. Nisam želeo ranije da o tome govorim u javnosti, poštovao sam odluku moje stranke, ali se moj stav znao od početka: republičke izbore treba bojkotovati zbog mnogobrojnh razloga o kojima sam često govorio u javnosti, ali na lokalne izbore treba izaći, jer se na lokalnom nivou rešavaju mnogi svakodnevni, životni problemi građana - kaže Stanković.\nI dok su iz vrha DS prošle nedelje isticali da je Stanković već na listi koalicije "Niš, moj grad" koju Branislav Jovanović i Dragoslav Ćirković i da se zajedno spremaju za izbori, on tvrdi da do sada nije učestvovao u kampanji, već je čekao sednicu Glavnog odbora stranke.\nKako je ona zakazana za 21. jun, na dan izbora Stanković je rešio da se pridruži kolegama sa kojima je prethodnih godina delio odborničke klupe i bojkotovao rad parlamenta.\nU situaciji u kojoj sam morao da biram između stranke kojoj sam posvetio godine života i ljudi sa kojima i zbog kojih sam godinama obavljao dužnost odbornika i predsednika Gradskog odbora Demokratske stranke u Nišu, izabrao sam Niš. Niš pre Beograda. Prijatelje i komšije u gradu u kome sam rođen i u kome želim da živim i u godinama koje dolaze, pre prestonice - istakao je Stanković.\nNa kraju je rekao da ne napušta ideje DS-a, ali da odlazi kako stranka ne bi trpela zbog njegove odluke, a Gradski odbor nastavio nesmetano da radi.\nDodao je i da članovi DS iz Niša koji će poći njegovim putem “prestaju da budu problem i tema opozicione javnosti u pogledu čistoće ideje bojkota”.\nPodrška opozicionih političkih organizacija, ukoliko je bude, biće dobrodošla, krajnji cilj za koji se borimo i dalje je isti. Demokratskoj stranci želim sve najbolje u daljoj borbi za modernizaciju i demokratizaciju života u Srbiji - zaključio je Stanković.\nPodsetimo, previranja u DS-u traju poslednjih godina. Unutarstranački izbori nisu održani, a deo članstva tvrdio je da Stanković svoje predsednikovanje želi da produži potpisima i peticijom vernih članova. Njega je stalno pratila i spekulacija da sarađuje sa naprednjacima s obzirom da radi u JKP Naissus, a odbor u Nišu je na kraju bio raspušten i njime je privremeno upravljala potpredsednica stranke Dragana Rakić.\nStatutarna komisija nedavno je poništila odluku o raspuštanju kada se spremao, kako su govorili iz centrale stranke, puč u DS-u. Taj puč je očigledno zaustavljen, predsednik demokrata Zoran Lutovac je podneo i krivične prijave protiv onih koji su, kako tvrdi, hteli nelegalnim potpisima da organizuju sednicu Glavnog odbora na kojoj bi ga smenili.\nNakon toga je Rakićeva rekla da će niški odbor ponovo biti raspušten, jer Stanković krši odluku o bojkotu, želi na izbore i već učestvuje u kampanji koalicije “Niš, moj grad”.\nNiške demokrate izlaze na izbore, ali ne i DS\nPredsednik Gradskog odbora Demokratske stranke u Nišu Miodrag Stanković, podneo je ostavku na ovu stranačku funkciju, kako bi izašao na lokalne izbore.


Politika: Uspon i pad homofobije – Predrag Azdejković\nPosted: 09/07/2015 by admin\nPovodom teksta „Uspon homoseksualizma”, „Politika” od 2. jula\nMiša Đurković u svom tekstu „Uspon homoseksualizma” iznosi nekoliko neistina i maliciozno izvrće činjenice kako bi „argumentovano” pokazao zle namere LGBT populacije da regrutuje novo članstvo i najverovatnije zavlada svetom. Svoje „argumente” izneo je u više tekstova, za više medija, te bi se moglo reći da je gospodin Đurković u kampanji protiv emancipacije LGBT populacije, ali ću se ovog puta zadržati samo na ovom tekstu.\nHomoseksualno ponašanje bilo je prihvatljivo u antičkoj Grčkoj i Rimu, a progon homoseksualaca u Evropi počinje onog trenutka kada hrišćanstvo preuzima primat. Sve države su imale zakone kojima se homoseksualni čin kažnjavao zatvorskom kaznom i ti zakoni počinju da se ukidaju u drugoj polovini 20. veka, ali maltretiranje LGBT populacije nije nestalo. Policija je racijama maltretirala homoseksualce i hapsila transvestite po gej kafićima u Njujorku, ali tokom noći 27. juna 1969. LGBT populacija je uzvratila na to maltretiranje i to danas slavimo kao Dan ponosa. Miša Đurković u svom tekstu tvrdi da su homoseksualci napali policiju, što je izvučeno iz konteksta, isto kao kad bi rekli da je Gavrilo Princip „izvršio teroristički napad” i tu stavili tačku.\nAmeričko psihijatrijsko društvo je 1973. godine uklonilo homoseksualnost sa liste bolesti, nakon višedecenijskog maltretiranja elektrošokovima, hemijskom kastracijom i bezuspešnim lečenjem nečega što je prirodni varijetet ljudske seksualnosti, koji je pronađen i u preko 1.500 životinjskih vrsta. Tu nije reč o moćnom gej lobiju koji je uspeo da iznudi ovu odluku, već je u pitanju odluka stručnjaka iza koje stoji dugogodišnji naučni rad.\nAutor kao glavnu argumentaciju koristi široko rašireno mišljenje o Americi kao svetskom policajcu i saopštava da će Stejt department braniti ljudska prava LGBT populacije čak i vojnim intervencijama. Homoseksualnost se zakonski kažnjava u 80 zemalja sveta, dok u osam od njih postoji smrtna kazna, koja se aktivno sprovodi, ali nismo videli da su SAD intervenisale.\nĐurković tvrdi da „vladajući segmenti američkog društva promovišu gej agendu suprotno volji većine Amerikanaca”, što nije tačno. Istraživanja javnog mnjenja, koja su se po pitanju gej brakova radila od 1996, pokazuju da većina Amerikanaca od 2010. godine podržava gej brakove. Poslednje koje je rađeno, u februaru 2015. („Volstrit džornal”), pokazuje da 59 odsto Amerikanaca podržava gej brakove. U tekstu se tvrdi da su gej brakovi u većini saveznih država legalizovani pravnim nasiljem i sudijskom diktaturom, što je maliciozna manipulacija. Amerika ima odličan pravosudni sistem, zakoni se poštuju, a iznad svega tu je Ustav, na koji su Amerikanci jako ponosni, jer je star više od 200 godina. U pojedinim saveznim državama gej brak je legalizovan voljom izabranih predstavnika naroda, negde je zabranjen tom voljom, negde zabranjen na referendumu, negde legalizovan na referendumu (država Mejn), a u većini država gde je gej brak zabranjen ta zabrana je proglašena protivustavnom. Nazivati odluke ustavnih sudova pravnim nasiljem i sudijskom diktaturom je nonsens jer u Americi postoji konsenzus da su sve odluke i zakoni podređeni principima definisanim u ustavu. Srbija ima ustavni sud koji donosi odluku na osnovu Ustava Republike Srbije, ali ne vidim da neko te odluke naziva pravnim nasiljem i sudijskom diktaturom.\nHomoseksualci mogu da imaju svoju biološku decu ili da usvajaju napuštenu. Uzeću samo poznate primere: glumica Rozi O’Donel i njena supruga imaju četvoro dece, kao i pevačica Melisa Etridž, Elton Džon i Dejvid Furniš imaju dva sina, kao i glumica Džodi Foster, Nil Patrik Haris i Dejvid Burtka imaju blizance, kao i Riki Martin… U pitanju su njihova biološka deca i imaju ih više nego mnogi borci za tradicionalne vrednosti u Srbiji, gde je natalitet u padu, a gej brakova nema.\nKao ateistu posebno me uznemirava spominjanje hrišćanskog tradicionalizma u kontekstu gej brakova. Prvo, postoje hrišćanske crkve koje nisu antigej, koje su sve ravnopravne po američkom ustavu, za razliku od Srbije, gde postoje tradicionalne i ostale crkve, ali ono što je meni bitnije jeste zašto bi se (taj antigej) hrišćanski tradicionalizam nametao onima koji nisu hrišćani, pre svega ateistima? Nemam ništa protiv da se hrišćanima zabrani gej brak i da se surovo kažnjavaju, ali ne vidim zašto bi to važilo za ateiste? Zašto ateisti moraju da žive po hrišćanskim principima?\nNa kraju uvek treba postaviti pitanje motivacije zašto bi neko bio protiv prava LGBT populacije i zašto ljudi imaju potrebu da guraju nos u tuđe živote i u ono što ih se ne tiče, a da ti isti burno reaguju kad neko drugi pokušava da upravlja njihovim životom? Često se kaže da će gej brakovi uništiti tradicionalne vrednosti, a jedino što uništava brak jeste razvod. Zato zabranite razvode ako vam je do očuvanja brakova! Homofobija je imala svoj uspon od dolaska hrišćanstva do sredine 20. veka, homoseksualci su mučeni, maltretirani, ubijani u konc-logorima i civilizacija je odlučila da tu istorijsku nepravdu ispravi, te možemo govoriti o padu ideologije homofobije u 21. veku. I to je dobro, jer se suprotstavljamo mržnji, diskriminaciji i nepravdi.\nPored homofobije, Miša Đurković je svoj tekst morao da završi sa dozom rasizma i upozori da sa istoka ponovo nadiru varvari, a da zaboravlja da sa tog istog istoka na evropske zidine nadiru i Srbi, koji masovno napuštaju zemlju i odlaze na taj dekadentni Zapad kako bi živeli normalno.\nUrednik gej magazina „Optimist”


Iz nastavnog predmeta tehnika i tehnologija učenica osmog razreda Trnčić Adelisa osvojila je prvo mesto i ona će svoju školu predstavaljati na Republičkom takmičenju. Predmetni nastavnik ove učenice je Eldin Duraković.\nPlaman na Republičko takmičenje iz biologije obezbedila su tri učenika sa najboljim rezultatima na Okružnom takmičenju. Prvo mesto pripalo je Erni Kurbegović i Ivani Radović, učenicama osmog razreda (predmetni nastavnik Denis Alomerović), dok je druga bila Bega Dautović, takođe učenica osmog razreda (predmetni nastavnik Sanela Hanić).\nUčenici iz Brodareva zabeležili su odlične rezultate i u sportskim nadmetanjima. Na Republičkom takmičenju u atletici OŠ „Svetozar Marković“ predstavljaće Emina Mujezinović, učenica šestog razreda i Aldin Planić, učenik osmog razreda sa svojim predmetnim nastavnikom Adnanom Muškićem.\nPročitano 620 puta\tPoslednji put izmenjeno 12 maj 2022


RTCG - Radio Televizija Crne Gore - Nacionalni javni servis :: Ekonomija :: Pad spoljnotrgovinske razmjene za osam mjeseci\n29. 09. 2020. 23:26 >> 23:22 0\nMANJE ZA 18,8 ODSTO\nIz Monstata je saopšteno da je izvezena roba vrijedna 230,7 miliona eura, što je 12,3 odsto manje u odnosu na uporedni period. Uvoz je bio manji 19,8 odsto i iznosio je 1,38 milijardi eura.\n“Pokrivenost uvoza izvozom iznosila je 16,7 odsto i veća je u odnosu na isti period prošle godine kada je iznosila 15,2 odsto”, rekli su iz Monstata.\nU strukturi izvoza najviše su zastupljeni proizvodi svrstani po materijalu, u iznosu od 54,3 miliona eura, koji čine obojeni metali 40,4 miliona eura i gvožđe i čelik 8,8 miliona eura.\nU strukturi uvoza, najviše su zastupljeni mašine i transportni uređaji u iznosu od 320,1 milion eura, koji čine drumska vozila 85,5 miliona eura, električne mašine i aparati i uređaji 70,4 miliona eura.\nNajveći spoljnotrgovinski partneri u izvozu bili su Srbija sa 57,6 miliona eura, Slovenija 23,1 milion eura i Mađarska 17,7 miliona eura.\nNajveći spoljnotrgovinski partneri u uvozu bili su Srbija sa 268,2 miliona eura, Kina 140,4 miliona eura i Njemačka 128 miliona eura.\nMONSTAT Spoljno trgovinska razmjena\nU septembru 76,5 odsto manje turista


Marija Zindović (14) iz sela Kožetin, učenica sedmog razreda OŠ "Aca Aleksić" u Aleksandrovcu, preminula je u ponedeljak oko 16 časova, kada je od svoje kuće krenula na odbojkaški trening Nesrećna devojčica se iznenada srušila na zemlju, ne dajući pritom nikakvo upozorenje da se ...\nMarija Zindović (14) iz sela Kožetin, učenica sedmog razreda OŠ "Aca Aleksić" u Aleksandrovcu, preminula je u ponedeljak oko 16 časova, kada je od svoje kuće krenula na odbojkaški trening. Nesrećna devojčica se iznenada srušila na zemlju, ne dajući pritom nikakvo upozorenje da ...\nPrema nezvaničnim saznanjima, devojčicu M.Z.(14)iz mesta Kožetin kod Aleksandrovca, koja je preminula u ponedeljak popodne, nakon što je izgubila svest na putu, pokušali su da reanimiraju lekari iz dva grada. Nesrećna učenica najpre je kolima sa lica mesta prebačena do Doma ...\nČetrnaestogodišnja devojčica M. Z. učenica sedmog razreda osnovne škole "Aca Aleksić" iz Kožetina zatečena je oko 16 časova bez svesti na ulici u Aleksandrovcu, saznaje RTS. Devojčica je kolima Hitne pomoći odmah prevezena u kruševačku bolnicu, gde je konstatovana smrt.\nTRAGEDIJA U ALEKSANDROVCU: Devojčica se onesvestila na ulici, pa preminula\nČetrnaestogodišnja devojčica M. Z. učenica sedmog razreda osnovne škole "Aca Aleksić" iz Kožetina zatečena je oko 16 časova bez svesti na ulici u Aleksandrovcu. Devojčica je kolima Hitne pomoći odmah prevezena u kruševačku bolnicu, gde je konstatovana smrt.


Partizan NIS sutra u Štark Areni protiv Tofaša\n07.10.2019 · 08:02\nCrno-beli će u okviru 2. kola 7Days Evrokupa dočekati turskog predstavnika u najvećoj dvorani na Balkanu. Meč je na programu u utorak, 8. oktobra od 20 časova.\nPartizan NIS u Štark Areni! Posle osvajanja ABA Superkupa i pobeda na gostujućim terenima u prvim mečevima ABA lige i 7Days Evrokupa, crno-beli će u utorak, 8. oktobra po prvi put ove sezone igrati na domaćem terenu. U Štark Arenu, novi dom Partizana NIS, stiže turski Tofaš, ekipa koja je u prvom kolu zabeležila ubedljivo pobedu protiv Limoža.\n"Da bi naša pobeda iz Venecije nešto vredela, moramo vezati dve dobre utakmice. Posle nekoliko gostovanja, igramo prvu zvaničnu utakmicu kod kuće i moramo biti maksimalno koncentrisani. Moj posao je da spremim ekipu da bude na svom maksimumu tokom svih 40 minuta. Verujem da će biti puno navijača i da će atmosfera biti dobra, što će nam biti dodatna motivacija", istakao je Trinkijeri.\nCentar crno-belih, NIkola Janković je pred meč sa Tofašom izjavio:\nProdaja ulaznica za utakmicu protiv Tofaša, danas i sutra se odvija na sledećim mestima:\n(Foto: Rejer Venezia / KK Cibona)


Vesti online / Vesti / Srbija / Sastali se Vučić i Skot, tema - Kosovo\nPredsednik Republike Srbije Aleksandar Vučić sastao se danas sa ambasadorom Sjedinjenih Američkih Država Kajlom Skotom sa kojim je razgovarao o bilateralnim odnosima, ekonomskoj saradnji i dijalogu Beograda i Prištine.\nKajl Skot i Aleksandar Vučić\nPredsednik Vučić obavestio je ambasadora Skota da je Priština, uvođenjem taksi na robu iz Srbije i BiH, prekršila Sporazum o slobodnoj trgovini u centralnoj Evropi, saopštila je predsednikova Služba za saradnju s medijima.\nVučić je izrazio je zadovoljstvo zbog povećanja trgovinske razmene između Srbije i SAD, koja iznosi oko 30 odsto u prvih devet meseci, kao i jačanja interesa američkih kompanija za ulaganja u Srbiji.\nVučić i Skot razgovarali su i o američkoj podršci evropskom putu Srbije, koja se, između ostalog, ogleda i u novčanoj pomoći za sprovođenje reformskih procesa.\n* Albanac u Briselu s prozora dovikivao Vučiću: "Živelo Kosovo!"\n* Šćekić: Četiri čoveka znaju rešenje za Kosovo, a među njima nije Vučić


Albanski specijalci mogu na sjever bez ičije dozvole\nPrištinske specijalne jedinice Rosu nemaju obavezu da od bilo koga traže dozvolu za dolazak na sjever Kosova i Metohije, za razliku od kosovskih bezbjednosnih snaga, čije kretanje mora da odobri komandant KFOR-a, rekao je portparol Kfora Vinčenco Graso.\nOn je naveo da je KFOR-ova vježba od prije deset dana, o kojoj lokalna samouprava na sjeveru Kosmeta nije bila obaviještena, izvođena uoči formiranja kosovske vojske, "što je kod Srba opravdano budilo strah od eventualnog zauzimanja sjevera Kosmeta od Prištine".\n"Vježbe nisu bile povezane sa političkim dešavanjima u Prištini i nije bilo nikakvog rizika ili prijetnje od mogućeg zauzimanja sjevernog Kosmeta. U svakom slučaju, svaki građanin na Kosmetu se samo može osećati sigurnije zbog prisustva KFOR-a. Nema straha kada je KFOR prisutan", dodao je Graso.\n"Nažalost, nedavno su određeni politički stavovi koje je pratila određena retorika takvi da sprečavaju neke lokalne predstavnike da komuniciraju sa timovima za vezu i nadzor KFOR. Ohrabrujemo pripadnike svih opština i institucija da slobodno razgovaraju sa pripadnicima KFOR-a", rekao je Graso.\nZbog akciza od 100 odsto\nUvoz robe iz BiH i centralne Srbije na Kosovo spao na minimum\nKosovo lakše diše nakon podrške Trampa\nDačić: Beograd neće priznati Kosovo pod ucjenama


Koje mere treba primenjivati za olakšavanje tegoba kod stomačnih grčeva kod beba? - Pitaj lekara\nNaslovna/ Zdravo dete/Odojčad/Koje mere treba primenjivati za olakšavanje tegoba kod stomačnih grčeva kod beba?\nOdojčad, Zdravo dete Pitaj Lekara 1 година 1 Odgovor 112 pregleda 0\n25 јануара, 2019 u 9:33 am\nOtkad postoji naučna medicina, jedna od tema su i stomačni grčevi novorođenčadi i odojčadi. Prema stavu savremene medicine, nije opravdana primena lekova u suzbijanju grčeva. Zabranjeno je davati blage analgetike (kao što je npr. paracetamol) – koji bi mogli da suzbiju bol i tako maskiraju eventualno hirurško oboljenje deteta.\nMasiranje stomaka: ranije je ova mera bila više primenjivana. Istraživanja su pokazala da je od koristi samo lagano glađenje stomaka, ali ne i intenzivnija masaža, jer je bilo pojedinih situacija sa hirurškim posledicama (vezana creva).\nPrimena probiotika: Primena tačno određenih konkretnih sojeva probiotika pokazala se efikasnom u terapiji I prevenciji kolika kod beba.


Skupština Kosova zasedaće u ponedeljak, 30. novembra, a na dnevnom redu je 35 tačaka, odlučeno je u ponedeljak na sednici predsedništva ove institucije.\nPredsednik Skupštine Kadri Veselji pozvao je opoziciju da ne ponavlja postupke kakvim je u prethodna dva meseca blokirala rad Skupštine. Prema njegovim rečima, opozicija je izolovala sama sebe time što ne prihvata dijalog sa kosovskim vlastima, birajući tako samo put blokade i konfrotacije.\n"Kolege iz opozicije, razmislite o vašim odgovornostima. Vratite se u Skupštinu. Ukoliko postoje pitanja za raspravu, ne bavite se nasilnim sredstvima, ne vređajte, ne koristite suzavac. Skupština Kosova će nastaviti svoj rad", poručio je Veselji.\nOpozicija, međutim, poručuje da nije dobra ideja da se zakazuje nova sednica, te dodaju da neće odustati od svojih napora da blokiraju plenarne sednice, sve dok se Vlada i premijer Isa Mustafa ne povuku potpis sa sporazuma sa Srbijom o Zajednici opština sa srpskom većinom i sa Crnom Gorom o demarkaciji.\nPredstavnici triju opozicionih partija u ponedeljak su predali predsednici Kosova i peticiju koju je, kako su rekli, potpisalo preko 205.000 građana Kosova koji se protive ovim sporazumima.\n"Kao ujedinjena opozicija, preneli smo predsednici da se ova politička kriza u koju je ušlo Kosovo treba sagledati u njenim korenima, a glavni razlog te krize su potpisi na ovim sporazumima", kazao je Gljauk Konjufca iz pokreta Samoopredeljenje.\nOn je dodao da ova peticija treba da pomogne predsednici u njenim naporima da reši političku krizu.\nOpozicija je pozvala građane da i 28. novembra, kada se inače širom Kosova obeležava Dan albanske zastave, ne slave, već protestuju.\n"Nije dobro slaviti 28. novembar bez nekog smisla. Dobro je što je to praznik i ovog puta slavićemo ga uz poruku", kazao je Ramuš Haradinaj, lider Alijanse za budućnost Kosova.\nS druge strane, predsednik Skupštine Kadri Veselji ocenio je da niko ne bi trebao da istorijske datume koristi za političke ciljeve.\n"To nije dobar dan za protest, ali to je njihova slabost. Nacionalna zastava je sveta za sve nas, kao što su i 17. februar i naša državna zastava", kazao je Veselji.\nOtkako je 25. avgusta Kosovo potpisalo sporazum sa Srbijom o Zajednici srpskih opština, te potom i onaj o demarkaciji sa Crnom Gorom, opozicija ne samo da je bojkotovala rad Skupštine, već ga je i blokirala, koristeći se i suzavcem.\nZbog uključenosti poslanika u takva dela, koja se smatraju zabranjenim, u pritvoru se trenutno nalazi šefica poslaničkog kluba Alijanse za budućnost Kosova Donika Kadaj-Bujupi, dok policija i dalje traga za trojicom poslanika pokreta Samoopredeljenje Aljbinom Kurtijem, Aljbuljenom Hadžiu i Fatonom Topalijem.\nOpozicija najavljuje nove proteste, policija traga za Kurtijem\nPriština: Jednomesečni pritvor za Kadaj-Bujupi, opozicija završila proteste\nPonovo suzavac u Skupštini Kosova, budžet ipak usvojen\nSkupština Kosova bez opozicije ratifikovala SSP sa EU


Doskorašnji fudbaler Željezničara prelazi u Slobodu\nDoskorašnji fudbaler Željezničara Mladen Veselinović obuće dres tuzlanske Slobode, kako nezvanično saznaje MeridianSportBH.\nMladen Veselinović obavio je razgovore sa čelnicima Slobode i od naredne sezone igraće na “Tušnju”.\nUkoliko ne bude nepredviđenih promjena, krilni fudbaler potpisaće za crveno-crne i nosiće dres Slobode najmanje jednu sezonu.\nProšle sezone Veselinović je upisao 23 nastupa u Premijer ligi Bosne i Hercegovine, te je upisao dva pogotka i jednu asistenciju.\nDva nastupa je dodao u Kupu Bosne i Hercegovine, te jedan u kvalifikacijama za Ligu Evrope.\nPrethodni članakEnglezima prijeti nova kazna zbog nereda na finalu\nNaredni članakSlika koju su navijači Liverpula dugo čekali


Vesti online / Vesti / Svet / Izrael: Novi rat sa Libanom zbog Irana ili pomorskog blaga vrednog milijarde dolara?\nHezbolah bi mogao da iskoristi spor oko pomorske granice kao izgovor za rat sa Izraelom, u ime iranskih interesa, tvrdeći da Izrael u libanskim vodama eksploatiše velike rezerve plina vredne milijarde dolara.\nRastuće tenzije između Sjedinjenih Država i Irana u poslednjih nekoliko dana mogle bi da rezultiraju akcijama organizacija koje podržava Iran, posebno Hezbolaha, protiv Izraela, ako Teheran to bude smatrao pogodnim za svoje interese, piše izraelski "Inetnjuz".\nLider Hezbolaha Hasan Nasrala shvata da mu libanska javnost neće oprostiti ako pokrene treći libanski rat - koji bi najverovatnije doveo do delimičnog uništenja Libana - u ime Irana, ali shvata i da bi mogao da opravda takav rat ako je motivisan naizgled istinitim pokušajima da se odbrane libanski nacionalni interesi, navodi se u tekstu.\nŠto se njega tiče, postoji interes koji treba braniti: Izrael ima gasna polja koja se prostiru na libanskoj teritoriji i za koja se procenjuje da vrede milijarde dolara, prenosi "Inetnjuz".\nPrema podacima "Inetnjuza", spor je u suštini bio nepostojeći sve dok Izrael nije počeo da otkriva velike količine rezervi prirodnog gasa u spornim vodama. Ako se u tim vodama otkriju veće rezerve prirodnog gasa, sukob oko morske granice će se pojačati, što je upravo ono što Nasrala čeka.\nU svetlu nedavne eskalacije odnosa između Vašingtona i Teherana, donošenje odluke postalo je hitnije nego ikad, zaključuje "Inetnjuz".\nSVET "Izrael želi rat"


Povodom obeležavanja 70 godina pobede nad fašizmom i 71 godine od oslobođenja Rudničko-takovskog kraja od nemačkih okupatora, danas je u zgradi Okružnog načelstva u Gornjem Milanovcu održan 21. Sabor boraca oslobodilačkih ratova opštine Gornji Milanovac.\nPre samog početka programa svečanosti, na gradskom trgu na spomenik "Slobode", vence su položili predstavnici Vojske Srbije, Opštine, gornjomilanovačke boračke organizacije kao i predstavnici Okružnog odbora boraca iz Čačka.\nVladimir Jovanović, dugogodišnji organizator Sabora boraca oslobodilačkih ratova i član opštinske boračke organizacije, pozvao je sve prisutne da minutom ćutanja odaju počast junacima koji su dali život u vekovnoj borbi srpskog naroda za svoju slobodu i najavio zvaničnu himnu boračke organizacije "Partizan sam, tim se dičim".\nU ime lokalne samouprave predsednik opštine Gornji Milanovac Milisav Mirković zahvalio se borcima na slobodi u kojoj uživamo poslednjih 71 godinu i poručio je da će opština kao i do sada imati za dužnost ali i obavezu da pomaže rad boračke organizacije i obeležavati važne datume i događaje.\nKao i svake godine, organizatori svečanosti povodom 17. septembra su Opštinska organizacija saveza boraca NOR-a uz podršku Opštine Gornji Milanovac i Društvo za negovanje tradicija oslobodilačkih ratova Srbije do 1918. - Podružnica Gornji Milanovac.\nInače, današnja svečanost povodom obeležavanja jubileja - 71 godine od oslobođenja Rudničko-takovskog kraja od nemačkih okupatora i 70 godina pobede nad fašizmom, održana je u zgradi Okružnog načelstva iz koje je slavni vojvoda Živojin Mišić pre 101 godinu komandovao svojim junacima da krenu u odlučnu Rudničku ofanzivu, kada je započeta Suvoborsko-kolubarska bitka gde je izvojevao jednu od najblistavijih svojih pobeda.


Građani, uprava i korupcija\nkoja će se održati u Medija centru, Terazije 3, velika sala, II sprat, u utorak, 28. februara 2017, sa početkom u 11.00 časova\n11.00 – 11.05 Otvaranje konferencije – prof. dr Vladimir Goati, predsednik organizacije Transparentnost - Srbija\n11.05 – 11.10 Noora HAYRINEN, šefica politickog odeljenja Delegacije Evropske unije u Srbiji\n11.10 – 11.20 Željko Ožegović - državni sekretar u Ministarstvu za državnu upravu i lokalnu samoupravu\n11.20 – 11.30 U kojim oblastima građani najčešće sumnjaju na korupciju i sa kakvim se problemima susreću - Rade Đurić, saradnik TS\n11.30 – 11.35 Od pojedinačnih slučajeva do izmena propisa i prakse – inicijative TS upućene državnim organima, na osnovu iskustava iz Antikorupcijskog savetovališta, Zlatko Minić, saradnik TS\nOd 11.35 Diskusija\nPrema podacima iz poslednjeg objavljenog Globalnog barometra korupcije Transparency International, 22% građana Srbije (od onih koji su imali kontakte sa pojedinim javnim službama i dali jasan odgovor na ovo pitanje), kažu da su dali mito u poslednjih 12 meseci. Na osnovu ovoga se može zaključiti da se svake godine u Srbiji dogodi nekoliko stotina hiljada slučajeva sitne korupcije (one o kojoj građani imaju saznanja). S druge strane, broj prijavljenih krivičnih dela korupcije ne prelazi nekoliko hiljada, a broj osuda se meri stotinama.\nBorba protiv korupcije ne daje dovoljno rezultata i zbog toga što mnogi građani koji se sa ovom pojavom suočavaju ne poznaju pravne mogućnosti koje im stoje na raspolaganju, ili pak nemaju dovoljno poverenja u rad institucija koje bi te probleme trebalo da rešavaju.\nProjekat finansira Delegacija EU u Srbiji.\nPozivamo Vas da prisustvujete i okruglom stolu koji će biti održan u istoj sali nakonkonferencije za novinare sa početkom u 12 časova na temu: Zakon o zaštiti uzbunjivača - norme i rezultati primene.


Od januara do septembra u Srbiji zatečeno 4.468 radnika na crno - Ekonomija - Dnevni list Danas\nPočetna » Ekonomija » Od januara do septembra u Srbiji zatečeno 4.468 radnika na crno\nOd januara do septembra u Srbiji zatečeno 4.468 radnika na crno\nNa radu na crno u Srbiji je, od januara do septembra ove godine, zatečeno 4.468 ljudi, a obavljeno je ukupno 43.256 nadzora inspektora za rad, saopšteno je na Forumu „Covid 19 – Bezbednost i zdravlje na radnom mestu u vreme pandemije“.\n0Piše: Beta 23. oktobra 2020. 13.38\nOn je, povodom Evropske nedelje bezbednosti i zdravlja na radu, istakao da je to najvažnije kada je u pitanju radno pravo, da bi se radnici osećali bezbedno i sigurno.\n„Važno je da unapredimo bezbednost na radu, ali i da našim građanima objasnimo koja su njihova prava“, izjavio je Đorđević.\nMinistar je istakao i da je tokom pandemije donet plan preventivnih mera, kao i da je njihovo poštovanje bila obaveza svih poslodavaca.\n„Nismo kažnjavali one koji ih ne poštuju, već smo imali ulogu korektivnog faktora koji će pomoći poslodavcima“, objasnio je Đorđević.\nDirektorka Uprave za bezbednost i zdravlje na radu Marina Furtula navela je da je pandemija koronavirusa jedan od izazova da se briga o zdravlju zaposlenih podigne na viši nivo.\n„Moramo omogućiti što jednostavniju primenu preventivnih mera i redovno informisati zaposlene o svim njihovim pravima“, kazala je Furtula.\ninspekcija, rad na crno, Radnici\nGrčka vlada ograničava cene testiranja na kovid-19 u privatnim klinikama


Google dnevno otkrije 9500 zlonamernih veb sajtova\nVesti, 20.06.2012, 11:11 AM\nDa li ste znali da svakoga dana već postojećoj listi opasnih internet destinacija Google dodaje 9500 hiljada novih veb sajtova kako bi upozorio korisnike na pretnju koju predstavljaju ovi veb sajtovi neposredno pre nego što ih posete? Pet godina nakon pokretanja inicijative o bezbednom pretraživanju interneta (Safe Browsing), jedan od članova Google-ovog tima za bezbednost Nil Provos, u tekstu objavljenom na blogu kompanije, kaže da se među sajtovima koje kompanija označava kao nebezbedne nalaze legitimni ali kompromitivani sajtovi, ali i oni koji su specijalno pokrenuti sa ciljem distribucije kompjuterskih virusa ili zbog fišinga.\nNaravno, dešavaju se i greške, priznaju u kompaniji, te neki sajtovi bivaju označeni kao lažno pozitivni ali taj broj je zanemarljiv u odnosu na dobrobit korisnika koja se postiže prepoznavanjem opasnih internet destinacija.\nGoogle je pokrenuo inicijativu Safe Browsing 2007. godine. Upozorenje o tome da poseta nekom sajtu može naneti štetu korisniku računara ("Warning: Visiting this site may harm your computer!") pojavljuje se u trenutku kada korisnik unese u adresni bar brauzera URL adresu određenog sajta ili klikne na link ka sajtu koji je Google označio kao onaj na kome se nalazi malver ili klopka fišera.\nPrema podacima koje je objavio Provos, između 12 i 14 milliona korisnika biva upozoreno kada rezultati Google pretrage vode ka sajtu za koji Google veruje da je zlonameran. Pored toga, oko 600 miliona ljudi dnevno vidi to upozorenje preko programskog interfejsa koji je deo brauzera Chrome, Firefox i Safari.\nSafe Browsing kao i slična Microsoft-ova inicijativa koja je namenjena korisnicima Internet Explorer-a zaslužni su za izbegnute infekcije računara u mnogim slučajevima. Ipak, vremenom su se i napadači prilagodili novonastaloj situaciji tako da je sada primetan trend da su veb adrese mnogih fišing sajtova aktivne manje od jednog sata tako da mogu da ostanu izvan domet radara Google-ovih botova koji pretražuju internet. Isti je slučaj i sa sajtovima koji distribuiraju malvere - napadači brzo menjaju veb adrese koristeći besplatne veb hosting servise, dinamičke DNS zapise i automatsko generisanje novih imena domena.\nGoogle-ovo upozorenje dnevno vidi 300 miliona korisnika Chrome-a. Pored toga, Google dnevno pošalje na hiljade obaveštenja veb masterrima i internet provajderima kako bi im pomogao da uklone infekciju sa svojih sajtova.\nZašto je haker prestižno zanimanje u Kini\nKinezi su već izvesno vreme poznati kao stručnjaci za hakovanje. Ono što je manje poznato da je hakovanje skoro epidemijska pojava u ovoj zemlji ko... Dalje\nSajber napad na Telenor je deo veće sajber špijunske operacije indijskih hakera\nMartovski sajber napadi na norvešku kompaniju Telenor nisu došli iz Kine, kako se najpre mislilo, već je za njih odgovorna do sada nepoznata indijs... Dalje\nKada je početkom 2010. godine Google izašao u javnost sa informacijama o hakerskim napadima na kompaniju, koji su kasnije postali poznati kao Aurora... Dalje


RTS :: Evropska i srpska košarka u problemu – Navijaci Srbija\nReal nudi Zidanu novi ugovor i proširena ovlašćenja\nZvezda gostuje u Inđiji, Partizan dočekuje Spartak\nSrbija sa devet atletičara na Evropskom prvenstvu u Torunu\nMornar produžio ugovor Smitu | MozzartSport\nHome > Košarka > RTS :: Evropska i srpska košarka u problemu\nRTS :: Evropska i srpska košarka u problemu\nKada sam pisao o negativnom uticaju stranih igrača na srpsku košarku (ovde možete pročitati taj tekst), počevši od Crvene zvezde i Partizana, pa sve do Mladosti, Kolubare, Novog Pazara, Dinamika, Sloge i na kraju najviše – reprezentacije Srbije, samo se zagrebala površina problema koji vlada u čitavoj Evropi.\nEvroliga, kao najjače evropsko košarkaško takmičenje, u velikoj meri utiče na taj problem, a njene najnovije odluke su još jednom potvrdile i istakle smer u kojem se košarka na „starom kontinentu“ kreće.\nNa nedavno održanom sastanku Upravnog odbora Evrolige, doneta je odluka da berlinska Alba dobije dvogodišnju licencu za učešće u elitnom takmičenju, dok su pred dobijanjem dugogodišnje „A“ licence ekipe Bajerna i ASVEL-a.\nTo znači da će navedene tri ekipe imati osigurano učešće u Evroligi, bez obzira na rezultate i izdanja protiv ostalih evropskih klubova, ali isto tako i bez obzira na uspehe ili neuspehe domaćeg prvenstva.\nEvropa bez srpske i jugoslovenske košarke – nezamislivo\nKako se pravi zatvoren krug učesnika Evrolige, sve smo bliže tome da Srbija, ali i prostor bivše Jugoslavije, polako, ali sigurno, gubi mesto u košarkaškoj evropskoj eliti.\nTo zvuči gotovo nemoguće, znajući da je evropska košarka utemeljena uspesima srpskih i jugoslovenskih košarkaša i klubova, kao i da naša zemlja predstavlja svetskog košarkaškog giganta, što je dokazivala što kroz istoriju, što i u današnjici.\nProblem je naravno usko vezan za prirode finansija, što je, obrni-okreni, uvek ključni i presudni faktor današnjice. Međutim, marširajući ka novcu i njegovom obrtu, Evroliga i evropski klubovi ne shvataju šta sve usput gube i prosipaju.\nFinansijska stabilnost, je reč koju čelnici ovog evropskog takmičenja iznova i iznova pominju i koja je zvezda vodilja u uspehu evropskih timova, pa se u traženju te stabilnosti zaboravlja tradicija, kultura i uspeh nečije košarke.\nPored očiglednog gubljenja smisla regionalnih i domaćih takmičenja, govorimo o gubitku velikog broja talentovanih igrača, koji ili ne dobijaju šansu u najvećim evropskim klubovima ili uopšte nemaju dodirnih tačaka sa Evroligom.\nDomaći igrači na udaru\nPrema istraživanju portala RunRepeat, (koje detaljno možete pročitati ovde) broj minuta koji domaći igrači provode na parketu u Evroligi, se u poslednje tri sezone smanjio za čak 36 odsto u poređenju sa prve tri sezone.\nBrojka ide još više kada se govori o igračima mlađim od 26 godina, pošto oni provode čak 66 odsto manje vremena igrajući za svoje timove.\nOgroman pad u minutima domaćih igrača beleže Turska i Italija (70 odsto), dok jedine dve zemlje koje daju više vremena svojim igračima danas, nego što je to bio slučaj u ranijim godinama Evrolige, jesu Grčka i Francuska.\nSrbija, koja je oduvek bila vodeća zemlja u parametru minuta domaćih igrača u Evroligi, to više nije, pošto se sve više okreće strancima.\nU poslednje tri sezone, udeo domaćih igrača u srpskim klubovima u Evroligi je 51,7 odsto, što je pad od 31 odsto u odnosu na ranije godine.\nTo se u najvećoj meri odrazilo na mlade talente, koji ne mogu da dođu do izražaja u najvećim domaćim timovima, te se opredeljuju za alternativne opcije.\nNa području čitave Evrolige, igrači ispod 26 godina su doživeli pad u vremenu preovedenom na parketu u iznosu od ogromnih 66 odsto.\nU Srbiji, ta brojka je 62 odsto, pa srpski mladi igrači igraju samo 21 odsto od dostupnog vremena.\nTu onda dolazimo do problema koji se tiče i reprezentacije, uzevši u obzir da domaći igrači više ne igraju ključne uloge u mnogim domaćim, ali i evropskim timovima.\nLuka Dončić je jedno od najvećih otkrovenja i uspeha Evrolige, ali i naravno evropske košarke generalno.\nSlovenački košarkaš je parktično ponikao u Realu, sa kojim je prvi ugovor potpisao sa 13 godina, a za koji je debitovao sa tek 16 godina, čime je oborio rekord „kraljevskog kluba“.\nPar godina kasnije, iako još uvek tinejdžer, Luka odlazi za NBA ligu, gde se već u prvim danima dokazuje kao oformljen igrač i ličnost, sposoban za ogromne uspehe.\nDončić je time učinio ogromnu uslugu evropskoj košarci, a primarno Evroligi, o kojoj se instantno u većoj meri pročulo i „preko bare“ i pričalo kao o „prvenstvu odraslih, sposobnih igrača“.\nNakon Lukine ruki godine u NBA ligi, ogroman broj igrača iz Amerike se radije odlučio na prelazak u Evropu, nego li razvojnu G ligu ili neku od zemalja na dalekom istoku.\nEvropski košarkaši imaju, utisak je, nikad veći uticaj na najjače klupsko košarkaško prvenstvo na svetu, ali primećujemo šablon da je sve manji broj onih koji su prošli kroz Evroligu do NBA.\nProšle sezone, najkorisniji igrač NBA lige bio je Janis Adetokumbo, koji je u Evropi igrao za Filatlitikos, klub u trećoj grčkoj ligi.\nNajbolji defanzivac bio je Rudi Gober, koji je pre Jute igrao samo za Šole u francuskom prvenstvu.\nČlan prve petorke i samim tim najbolji centar NBA lige bio je Nikola Jokić, koji je u Ameriku otišao iz redova ekipe Mege.\nJoš neki od primera evropskih igrača koji su u svetski košarkaški vrh otišli ili sa koledža ili iz klubova koji nisu učesnici Evrolige su: Kristaps Porzingis, Nikola Vučević, Domantas Sabonis, Denis Šruder, Lauri Markanen, kao i nekada Parker, Novicki, Marčuljonis…\nŠto se tiče brojki vezanih za igrače koji iz Evrolige idu u NBA, tokom prvih pet sezona, 33 igrača su na draft otišla iz Evrolige, odnosno 53 odsto od ukupnog broja biranih Evropljana.\nKada pričamo o poslednjih pet sezona, na draftu je birano 13 evroligaških igrača, što čini samo 37 odsto biranih evropljana.\nEvroliga je tako u velikoj meri izgubila poverenje skauta, pošto se dokazuje da igranje u Evroligi nije neophodno kako bi NBA timovi primetili evropske „bisere“.\nBežanje ka zatvorenom sistemu takmičenja, pored pomenutog gubljenja značaja domaćih prvenstva u Evropi, od kojih bi neka bila ugašena, predstavlja problem i unutar same Evrolige.\nU sistemu u kojem svako ima zagarantovano učešće bez obzira na rezultate, može se očekivati veliki pad u interesovanju nakon nekoliko odigranih kola. Vrlo brzo će se izdvojiti ekipe koje pretenduju na titulu, one solidne koje će se boriti za preostalih par mesta koje vode u plej-of i ekipe koje nemaju šanse i takmičarski motiv.\nPored pomenutog gubljenja identiteta klubova i učešća domaćih igrača, na udaru može biti i interesovanje publike i navijača, što se rezultuje i finansijski, a znajući da su finansije ono na čemu se insistira, čelnici elitnog evropskog takmičenja bi morali da razmisle o narednim koracima.\nPREDLOZZI I TIPOVANJA (sreda): PSŽ dovršava osvetu


Obnova Takovske ulice biće završena do 3. septembra. Iako je prvobitno planirano da se ulica rekonstruiše do Jaše Prodanovića, na zahtev građana radićemo sve do Cvijićeve ulice, kaže Goran Vesić.\n– U nastavku radova koji se izvode tokom leta u Beogradu nastojimo da rekonstruišemo glavne gradske saobraćajnice, a sada je na red došla Takovska ulica. Radovi u ovoj ulici trebalo je da počnu 10. avgusta, ali su zbog ranijeg završetka rekonstrukcije Svetogorske ulice počeli 1. avgusta. Prema prvobitnim planovima trebalo je da se radi rekonstrukcija Takovske na delu od Džordža Vašingtona do Jaše Prodanovića, ali smo na zahtev građana i uz saglasnst JP „Putevi Beograda” „produžili” do Cvijićeve ulice. Na taj način ćemo ove godine završiti rekonstrukciju čitavog donjeg dela Takovske, dok će gornji deo biti rađen sledeće godine – rekao je Goran Vesić.\nPrema njegovim rečima, vrednost radova je 60 miliona dinara, a istovremeno će biti urađena i rekonstrukcija kanalizacione i vodovodne mreže tamo gde bude potrebno. Osim Takovske, koja će biti završena 3. septembra, u ovom trenutku radi se Balkanska ulica, gde se kraj radova očekuje 15. oktobra, kao i Njegoševa ulica u Zemunu, koja će biti završena do 3. septembra. Radovi u Radničkoj ulici se privode kraju, dok se Ulica kneginje Zorke rekonstruiše od Bulevara kralja Aleksandra do Bulevara oslobođenja, a završetak radova očekuje se takođe 3. septembra.\n– Koristimo vreme kada je Beograd manje opterećen i ljudi su na odmorima, jer je izvođenje ovakvih radova praktično nemoguće van sezone godišnjih odmora. Izvinjavam se građanima koji žive u ovom delu grada zbog izmena koje su prinuđeni da uvedu u svoje normalno funkcionisanje, ali sam siguran da su i oni svesni neophodnosti ovog posla. Glavne gradske saobraćajnice zaslužuju da budu renovirane, pa će se i u narednim godinama sigurno nastaviti sa rekonstrukcijama. Kada se one rade temeljno, kao što je slučaj sada, ulice će trajati najmanje 20 godina, jer je to period za koji planiramo opterećenje – naglasio je Goran Vesić.\n– Sada se rekonstrukcije rade tako što Institut za puteve uradi analizu opterećenja za sledećih 20 godina, pa tako znamo da li ulica može da izdrži prognoziran rast opterećenja. Takav način rada košta nešto više, ali su stvari urađene na pravi način i traju mnogo duže – zaključio je Vesić.\nTags: beograd, vesic\nCisterne sa vodom za piće na više lokacija u gradu


Vučić u Parizu: Beograd spreman za dijalog, danas video-samit - Kolporter : Kolporter\n> Vučić u Parizu: Beograd spreman za dijalog, danas video-samit\nPredsednik Srbije Aleksandar Vučić rekao je u četvrtak uveče u Parizu da je sa predsednikom Francuske Emanuelom Makronom razgovarao o tri ključne teme – pitanju Kosova, bilateralnim odnosima i o evropskom putu Srbije i da je Makrona obavestio da Srbija prihvata novu metodologiju za pristup EU.\n“Mi se dobro razumemo”, rekao je Vučić i izrazio uverenje da sa novom metodologijom Srbija može da otvori mnogo poglavlja, ali da ni njega ni Makrona to ne zanima, već suština.\nOn je rekao da odlaganje dijaloga za Beograd nije dobro, jer mora da sačuva stabilnost na severu Kosova. “Ako krene to ludilo oko Tačijeve optužnice to će da se odrazi na Srbe, nema na koga”, rekao je Vučić i rekao da je želeo da se razgovara i da se spuste tenzije.\nVučić je rekao kako ne može da kaže da Makron podržava Srbiju po pitanju Kosova, ali da razume pitanje šta Srbija dobija priznanjem. Rekao je da ga je Makron odveo “u svoje odaje” i da to pokazuje izuzetno gostoprimstvo i da to nije doživeo ni u jednoj zapadnoj zemlji.\nOn je rekao da će “ljudi u Evropi i svetu itekako umeti da razumeju” kakva je uloga koje strane ako kosovski predstavnici ne dođu za vikend u Brisel na zakazani dijalog sa Srbijom.\n“Ali kakva će reakcija Amerikanaca biti, to je već druga priča. To je njihova međusobna priča”, dodao je Vučić.\nOn je kazao da je “čuo glasine da Albanci možda neće da dođu” i dodao da nije stigao da se čuje sa specijalnim predstavnikom EU za dijalog Beograda i Prištine Miroslavom Lajčakom koji mu je poslao poruku.\n“Trudimo se da pokažemo da smo partneri EU, da ne bežimo od teških tema, da želimo da čuvamo mir i stabilnost. Nisam stigao da razgovaram sa Lajčakom. Ujutru ću vam reći šta je sa dijalogom u Briselu”, kazao je Vučić posle sastanka u Jelisejskoj palati.\n“Ako na Kosovu krene ludilo povodom optužnice protiv (kosovskog predsednika Hašima) Tačija i njihovih međusobnih sukoba, to je uvek muka za Srbe. Zato sam želeo da kroz razgovore spustimo tenzije, da zaštitimo naš narod, ovako uvek možemo da dođemo u situaciju koja je prilično problematična za nas”, rekao je predsednik Srbije.\nPovodom video samita Srbije i Kosova, čiji su domaćini Makron i nemačka kancelarka Angela Merkel, Vučić je rekao da “ne misli da će biti previše rezultata”, već da će biti “pronađeni nekakvi principi”.\n“Nisam siguran da ćemo moći da usvojimo zajedničku izjavu, očekujem da će Nemci i Francuzi izdati predsedničko saopštenje, da ćemo mi imati jednu izjavu, a albanska strana svoju”, rekao je Vučić.\nNaveo je da će “svako govoriti kako vidi dijalog i mogućnost za postizanje kompromisa”.\n“Važno nam je da obezbedimo slobodan protok roba i usluga, da obezbedimo bezbroj malih sporazuma koji će da promene odnose Srba i Albanaca. Ima bezbroj malih koraka kojima možemo da popravimo odnose, to je dobra taktika, a sve drugo je presecanje preko noći, to ne može da nas dovede do rešenja”, dodao je predsednik Srbije.\nUz Makrona, Merkel i Vučića, na samitu učestvuju i Hoti, Lajčak i š\nIzvor: beta Foto: Instragram/budućnost Srbije


DENVER prenosni radio TCU-206 crni - Idealno.rs\nPočetna / Audio & Video / Hi-Fi / CD plejeri / DENVER prenosni radio TCU-206 crni\nDENVER prenosni radio TCU-206 crni\nReprodukcija: CD-R/CD-RW, USB (MP3)\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za DENVER prenosni radio TCU-206 crni i izberi najbolju. CD plejeri iz kategorije Hi-Fi je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda DENVER TCU-206 i vidi da li ti odgovara ili pogledaj druge proizvode brenda DENVER. Opis i tehnički podaci proizvoda DENVER TCU-206 se mogu razlikovati od onih u internet prodavnici u kojoj obavljaš kupovinu. DENVER prenosni radio TCU-206 crni je dostupan u prodavnici bcgroup, DIjaspora.shop, Dr Techno, Kliklak Racunari, tandem-tandem po ceni, koja je navedena pored svakog prodavca u meniju "Prodavnice".\nGarantne uslove za DENVER prenosni radio TCU-206 crni proveri u prodavnici u kojoj nameravaš da obaviš kupovinu. Slika za DENVER TCU-206 je simbolična, zato se pre kupovine u prodavnici uveri da je proizvod isti.\n5.719,00 din + troškovi dostave\nDENVER prenosni radioTCU-206 crveni\nRadio CD DENVER TCU-206 BELI\nPHILIPS CD plejer AZ215B/12


Izvoz voćarstva povećan za 30 odsto - Agro TV\nPočetna Novo Izvoz voćarstva povećan za 30 odsto\nIzvoz voćarstva povećan za 30 odsto\nDržavni sekretar Ministarstva poljoprivrede, šumarstva i vodoprivrede Velimir Stanojević otvorio je u Beogradu prvi internacionalni skup uzgajivača bobičastog voća “Berry Business Forum“, gde je izjavio da Srbija beleži konstantan rast proizvodnje i izvoza u sektoru voćarstva.\n– Pod zasadima jagodastog voća u Srbiji je gotovo 40.000 hektara, zasadi su gotovo udvostručeni u odnosu na pre 10 godina, a poboljšava se kvalitet i kvantitet proizvodnje – istakao je Stanojević i dodao da je u prvih devet meseci ove godine izvoz jagodastog voća za 30 odsto viši u odnosu na isti period prošle godine, koja je takođe bila rekordna.\nTokom 2020. izvezeno je jagodastog voća za 338 miliona evra, što je 19,4% više u odnosu na vrednost izvoza u 2019. godini, a samo maline u vrednosti od 260 miliona i ona čini 40 odsto ukupnog izvoza voća iz Srbije.\nStanojević je dodao da je pored standardnog voća, poput maline i kupine, u prethodnih nekoliko godina došlo do ekspanzije zasada borovnice, pod kojom je sada 3.000 hektara. Za podsticaje podizanja zasada ove voćne vrste, Ministarstvo je prošle godine dalo 200 miliona dinara, što je bilo dovoljno za 150 hektara novih zasada borovnice, istakao je Stanojević.\nOn je napomenuo da na svetskom tržištu raste potražnja za jagodastim voćem i ocenio kako Srbija mora da radi na povećanju konkurentnosti, na brendiranju, uvođenju savremenih tehnologija gajenja voća i uvođenju mehanizovane berbe tamo gde je to potrebno.\n– Moramo da nastupamo pod brendom Srbija, da nudimo proizvode sa zaštićenim geografskim poreklom, poput ariljske maline. Država će svojim podsticajima pomagati proizvođačima da podižu zasade sertifikovanim sadnim materijalom, ali i jačanje i proširenje skladišnih kapaciteta – rekao je Stanojević.\nOn je dodao da proizvođači za te potrebe mogu da koriste sredstva iz nacionalnog budžeta, iz programa IPARD kroz mere 1 i 3, a od ove godine i kroz program za konkurentnu poljoprovredu Svetske banke.\nDirektorka misije USAID-a u Srbiji Suzan Fric podsetila je da ta organizacija Vlade SAD podržava proizvodnju voća i povrća u Srbiji kako bi postala što konkurentnija.\n– Sarađujemo sa proizvođačima i prerađivačima da povećaju izvoz i zaradu. Ovde ćemo razgovarati sa proizvođačima bobičastog voća da čuju o novim tehnologijama i trendovima, novim mogućnostima za investiranje. Ovaj projaket se uklapa u jedan od ciljeva rada USAID-a u Srbiji, a to je stvaranje novih radnih mesta i što bržeg ekonomskog razvoja, naročito u seoskim područjima – istakla je Suzan Fric.\n– Holandija kao vrlo razvijena poljoprivredna zemlja, drugi izvoznik u svetu iza SAD-a, može da ponudi pomoć. Zato su tu naši instituti, univerziteti, Vlada i što je najvažnije komapnije – rekao je ambasador Reintjes.\nForumu, koji organizuje Agro Belgrade na Beogradskom sajmu, a uz podršku Ministarstva poljoprivrede, šumarstva i vodoprivrede, USAID-ovog Projekta za konkurentnu privredu i Ambasade Kraljevine Holandije, osim stranih i domaćih stručnjaka prisustvuje 120 proizvođača jagodastog voća iz čitave Srbije.\nFoto: Ministarstvo poljoprivrede, šumarstva i vodoprivrede, Unsplash


BRNABIĆ: Ja predvodim veliku bitku za Kosovo!\nPredsednica Vlade Srbije Ana Brnabić izjavila je u vezi sa Kosovom da “ako i kada budemo imali neki uzajamno prihvatljiv kompromis na stolu, pre svega prihvatljiv za Srbiju, veruje da će narod stati iza svog predsednika i Vlade”. U intervjuu za Večernje novosti dodala je da smena u vladi neće biti dok se vodi bitka za Kosovo.\nU intervjuu za Večernje novosti na pitanje da li može da zamisli da narod odbaci pravno obavezujući sporazum sa Kosovom, Brnabić je rekla da se tako nešto uvek može desiti, ali bi bilo bolje da narod preuzme odgovornost za svoju budućnost.\nDodala je da Beograd jedini u ovom trenutku ima političku hrabrost da pokrene ozbiljan dijalog oko Kosova i dodala da smena u vladi neće biti dok se vodi bitka za Kosovo.\nOdgovorna politika je da se učini sve da se pronađe kompromis koji će obezbediti dugročnu bezbednost, stabilnost, i sigurnost za buduće generacije, rekla je Brnabić povodom godinu dana rada vlade, odgovarajući na pitanje da li ima svrhe pregovrati sa Prištinom kada najmoćnije zemlje traže da se Srbija ne protivi članstvu Kosova u UN.\nPremijerka je rekla da ne vidi razlog zašto bi se bilo ko pored EU, koja je moderator, uključivao u dijalog Beograda i Prištine.\nDodala je da bi ukoliko se u dijalog uključe SAD, kao što Priština traži, u razgovore trebalo uključiti i dve velike svetske sile koje nisu priznale nezavisnost Kosova, a koje čuvaju medjunarodno pravo i pravdu – Rusija i Kina.\n“Srbija ima pametnu spoljnu politiku”\nRekla je i da nije naročito razočarana što je Srbija nedavno otvorila samo dva poglavlja u pregovorima sa EU.\n“Srbija ima pametnu spoljnu politku, treba da ostane posvećena evrointegracijama, i to treba da bude strateški cilj zemlje”, rekla je Brnabić i dodala da zbog dinamičnog ekonomskog rasta i boljeg života gradjana Srbija mora da bude otvorena za sve medjunarodne partnere.\n“Sada je važno da pokažemo jedinstvo, jer je mnogo ljudi i u svetu i u zemlji koji bi voleli da vide Srbiju razjedinjenu”, rekla je ona.\nAUTOR TEKSTA: N1 Srbija / FOTO: Tanjug


Naučnici u Kanadi pronašli u ledu očuvano tijelo vuka staro 56.000 godina – Haber.ba\nZaleđeno, očivano mladunče vuka pronađeno u sjevernoj Kanadi staro je bar 56.000 godina, saopštili su kanadski naučnici.\nSakriveno u večnom ledu desetine hiljada godina, zenško mladunče vuka je otkrio kopač zalta blizu Douson sitija u državi Jukon 2016. godine.\nOd tada su je Kanađani nazvali Žur, što u prevodu znači vuk, po jeziku lokalnih Trondek Hvečih ljudi, prenosi BBC.\nNaučnici kažu da mladunče, čije su dlake i zubi ostali netaknuti, je najkompletnija poznata mumija vuka.\n„Vuk je praktično 100 odsto netaknut, jedno što mu nestaje su oči“, rekla je za EurekAlert! naučni sajt profesor Džuli Mičen, paleontolog i profesor anatomije na univerzitetu u američkoj državi Ajova.\nKoristeći razne tehnologije, tim je uspeo da oktrije brojne aspekte mladunčevog života, počev od njenog starosnog doba i verovatnog uzroka smrti.\nOtkrića, koja su objavljena u „Žurnalu današnje biologije“ u ponedeljak, pokazuje da su mladunče i njena majka jele ribu, uglavnom lososa.\nDNA analizom i pregledom slojeva njenih zuba, naučnici su otkrili da je najverovatnije živela pre 56.000 i 57.000 godina.\nRendgenski zraci su, u međuvremenu, otkrili da je mladunče bilo staro između šest i osam nedelja kada je uginulo.\nStudija je pokazala da se otkrica fosila vukova često pronalaze u Jukonu i obližnjoj Aljasci, ali su skoro netaknuti ostaci većih sisara retke pojave.\n„Verujemo da je mladunče bilo u jazbini i uginulo u trenutku kada se jazbina urušila“, rekla je profesorka Mičen, prenosi kurir.\nTeme:Kanada, naučnici, staro 56.000 godina, tijelo vuka


Japanska vlada donirala sredstva za obnovu dvije osnovne škole\nSvečanosti primopredaje grant projekata podržanih od japanske vlade održane su jučer za projekte obnove Osnovne škole “Sveti Sava” u Rogatici i Osnovne škole “Vuk Karadžić” u Višegradu.\nU okviru Temeljne grant pomoći za projekte ljudske bezbjednosti (GAGP), Vlada Japana je dodijelila grant u iznosu od 74.553 eura (145.800 KM) Osnovnoj školi Sveti Sava u Rogatici za zamjenu oštećenih prozora i vrata u školskim zgradama.\nTakođer, u okviru GAGP-a Ambasada Japana dodijelila je OŠ “Vuk Karadžić” u Višegradu sredstva u iznosu od 68.076 eura (oko 133.100 KM) za zamjenu kotlova za grijanje i popravak oštećene stolarije kao što su prozori i vrata u školskim zgradama.\nOva dva projekta doprinijela su poboljšanju ambijenta za učenje u školama. Ukupno u ove dvije osnovne škole direktni korisnici projekata su oko 1.480 učenika i oko 160 nastavnika i osoblja.\nPrimopredaji sredstava prisustvovao je i ambasador Japana u BiH Hideyuki Sakamoto.\nUnutar GAGP-a, Japanska pomoć BiH dostigla je od 1996. godine više od 18 miliona eura (oko 35 miliona KM) pokrivajući vitalne sektore kao što su primarna zdravstvena zaštita, obrazovanje, deminiranje.\nPosebno, Vlada Japana pridaje veliki značaj poboljšanju obrazovnog okruženja u BiH i odobrila je oko 28 miliona eura (oko 55 miliona KM) za izgradnju, rekonstrukciju i opremanje više od 210 škola širom BiH tokom proteklih 22 godine kroz GAGP program pomoći i opšte grantove, saopćeno je iz Ambasade Japana u BiH.


Morezmo: Nije da je Marej zaslužio da bude prvi, ali volela bih da to i postane\nAmeli Morezmo, bivši trener Endija Mareja, koja je sa njim radila dve godine, istakla je da bi joj bilo drago da vidi bivšeg pulena na mestu broj jedan.\n- Ne mogu da kažem da je Endi zaslužio da se nađe na prvom mestu, jer on još uvek to nije uspeo, ali bih stvarno volela da on bude prvi. Izuzetno je uporan. Ako u tom cilju ne uspe do kraja ove godine, sigurno će pokušati u Indijan Velsu i Majamiju u martu 2017 - rekla je bivša francuska teniserka.\nMorezmo je istakla da se Škot dosta promenio, da je sazreo.\n- Nije najsmireniji, ali je uspeo da nađe ravnotežu. Mislim da može da igra na ovom nivou još nekoliko sezona. Kada smo počinjali da radimo zajedno, njegov cilj nije bio da postane svetski broj jedan, ali kako je vreme prolazilo to je postao jedan od njegovih ciljeva - rekla je Morezmo.\nDa podsetimo, za vreme saradnje Škota sa Francuskinjom, on je osvojio sedam titula.


U Lučanima nema zaraženih koronom- brojevi za pomoć starijima – Info LIGA\nPredsednik Opštine Lčani, Milivoje Dolović, pozvao je sve građane da se pridržavaju svih mera koje donosi Vlada i Predsednik Republike Srbije. Štab za vanredne situacije opštine Lučani preduzima sve mere u smislu zaštite građana tokom vanrednog stanja kako bi pomogao ugroženoj društvenoj grupi, kao i socijalno ugroženim licima.\n– Trenutno na teritoriji naše opštine Lučani, nema registrovanog nijednog lica sa virusom korone. U samoizolaciji se nalazi 15 naših sugrađana, koji su uglavnom doputovali iz drugih zemalja. Angažovano je 79 volontera, službenika lokalne samouprave i poverenika civilne zaštite koji pomažu našim najstarijim sugrađanima, uglavnom u snabdevanju osnovnim životnim namirnicama i lekovima. Ovakav vid aktivnosti sprovodićemo i u narednim danima.\nPoseban apel upućujem našim najstarijim sugrađanima da ostanu kod kuće a sve što im bude trebalo, mi ćemo im obezbedićemo. Još jedom molim sve naše sugrađane da se pridržavaju svih propisanih i preporučenih mera opštinskog štaba za vanredne situacije, Vlade i Predsednika države, kako bismo sačuvali svaki ljudski život i zdravlje naših žitelja– navodi predsednik Dolović.\nTags: brojevilučaninema korone\nStigle vakcine-nastavlja se vakcinacija u Domu zdravlja Ivanjica\nIvanjičanin na čelu najuspešnije američke gejming kompanije (VIDEO)\nProglašena epidemija gripa! – U Ivanjici prosle nedelje zabeleženo 257 obolelih\nNext story Ivanjičanin koji je u vreme korone bio u Kini – apeluje na sugrađane (VIDEO)\nPrevious story Proleter zahvalan opštini Ivanjica na pomoći


ŠTA JOJ SE DESILO? Jelena Karleuša u HOROR izdanju - Prnjavorski informativni portal\nPevačica je na snimanje takmičenja “Zvezde Granda” došla polugola i tako publiku častila naduvenim stomakom, celulitom, ožiljcima i zadebljalom kožom koju tokom leta očigledno nije negovala.\nPevačica Jelena Karleuša očigledno je postala sve ono što je godinama kritikovala kod drugih javnih ličnosti ili joj se zapravo sve vratilo kao bumerang. Svi pamte njene neumesne komentare na račun koleginica i njihovog fizičkog izgleda, a još više one koje je upućivala kandidatkinjama tokom prošle sezone takmičenja “Zvezde Granda”.\n– Deluješ kao podgojeni leopard, izgledaš kao kafe-kuvarica, kao tetka si koja je počela da radi u malom kafiću u unutrašnjosti, ličiš mi na Zvonara iz Bogorodičine crkve, nedopustivo si debela, izgledaš kao Ledi Gaga iz Bugarske, ko god te je savetovao da se ovako obučeš verovatno je iz Lapova, a ne iz Pariza – samo su neki od neumesnih komentara koje je Karleuša imala na izgled devojaka i momaka koji su bili puni entuzijazma da se probiju na estradi.\nKolege su je tada opominjale da treba da sluša muzikalnost kandidata, a ne da ocenjuje njihov izgled, ali je ona do kraja ostala pri stavu da moraju da vode računa o kilaži, stajlingu i izgledu. Međutim, sudeći po njenom sadašnjem pojavljivanju, ona je zaboravila da sve te neumesne savete primeni na sebi. Ni njena kilaža, celulit i ožiljci ne bi bili sporni jer ih ima većina žena, da upravo ona na tome ne potencira. Inače, kako Jelena izgleda bez šminke, i programa za obradu fotografija, otkrio je upravo njen suprug Duško Tošić, a fotografije pogledajte OVDE.


Jovan Stojić: Zakon mora da prati zahteve koje nameće život Jovan Stojić: Zakon mora da prati zahteve koje nameće život\nU sklopu harmonizacije domaćeg zakonodavstva sa evropskim, upravo radimo na Nacrtu krovnog zakona o uslugama koji treba da obezbedi slobodu poslovnog nastanjivanja privrednih subjekata u drugim zemljama članicama i slobodu prekograničnog pružanja usluga u drugim zemljama članicama bez obaveze osnivanja privrednog društva, ogranka ili filijale.\nNormativna aktivnost je zahtevan i složen postupak pripreme nacrta zakona, drugih propisa i opštih akata, kome prethodi praćenje stanja u oblasti primene zakona iz delokruga rada Ministarstva, a rezultira predlaganjem odgovarajućih rešenja za izmene i dopune propisa. Resor ministarstva trgovine, turizma i telekomunikacija obuhvata izuzetno važan i širok segment privredne delatnosti Republike Srbije, stoga je učestvovanje u oblikovanju politike Vlade kroz normativnu aktivnost od presudnog značaja za unapređenje oblasti iz delokruga rada Ministarstva, kako sa stanovišta privrede, tako i građana. Imajući u vidu navedeno normativne aktivnosti Ministarstva su brojne i raznovrsne.\nNormativna aktivnost podrazumeva blisku saradnju svih sektora u Ministarstvu, kako na ex ante i ex post analizi, tako i na formulaciji i usklađivanju odredaba, kao i kontinuiranu saradnju i komunikaciju sa drugim organima i nosiocima javnih ovlašćenja. U toku pripreme i donošenja propisa, pored propisane procedure, Ministarstvo nastoji da dodatno omogući učešće javnosti, nevladinog sektora i svih zainteresovanih strana, te razmatra brojne inicijative i predloge, kako bi se kroz normativnu delatnost pronašlo optimalno rešenje koje će omogućiti dalji razvoj.\nDonošenje određenog opšteg akta nije samo sebi cilj, već služi uspostavljanju pogodnog tla za pravilno funkcionisanje i razvoj privredne aktivnosti u okviru resora ovog Ministarstva, a na dobrobit celokupnog društva. Sveobuhvatan pristup je neophodan ne samo kada je reč o pripremi nacrta zakona, već i kada je reč o podzakonskim aktima koji bliže regulišu određene uže oblasti.\nOkolnosti nametnute pandemijom zahtevaju brzo pronalaženje rešenja koje neće ići na uštrb kvaliteta i gde će u oblikovanju zakonodavnih rešenja biti uzeti u obzir interesi svih grupa\nPoseban izazov kada je reč o normativnoj aktivnosti predstavlja proces integracije Republike Srbije u EU, koji zahteva harmonizaciju i usklađivanje domaćeg zakonodavnog okvira sa tekovinama EU. Kada je reč o harmonizaciji jedan od brojnih primera je Nacrt zakona o uslugama, koji je trenutno u postupku donošenja, i koji predstavlja krovni zakon koji treba da omogući slobodu kretanja usluga koja podrazumeva slobodu poslovnog nastanjivanja privrednih subjekata u drugim zemljama članicama i slobodu prekograničnog pružanja usluga, odnosno povremeno pružanje usluga u drugim zemljama članicama bez obaveze osnivanja privrednog društva, ogranka ili filijale.\nUkoliko se normativna aktivnost posmatra u svetlu novonastale situacije prouzrokovane korona virusom, jasno je da su izazovi brojniji i da okolnosti zahtevaju brzo pronalaženje rešenja koje neće ići na uštrb kvaliteta i gde će biti uzeti u obzir interesi svih grupa. Ministarstvo uspeva kroz brojne normativne aktivnosti da pronađe adekvatna rešenja za aktuelna pitanja u oblasti delokruga svog rada. Plan je da se u budućnosti normativne aktivnosti dodatno intenziviraju kako u pogledu harmonizacije sa pravom EU tako i u pogledu poboljšanja domaćeg zakonodavnog okvira.


Konačno legalizacija objekata u Surčinu - Bizlife.rs\nKonačno legalizacija objekata u Surčinu\n11:38 Beograd, 24/11/2011\nStanovnici naselja Radiofar, smeštenog kod aerodroma “Nikola Tesla”, moći će da legalizuju objekte na osnovu Protokola o poslovno -tehničkoj saradnji između grada Beograda i Direktorata civilnog vazduhoplovstva Srbije, koji će biti potpisan u petak, 25. novembra, najavljeno je iz Uprave grada.\nTim dokumentom biće rešen višedecenijski problem legalizacije za stanovnike naselja u opštini Surčin, izjavio je gradski sekretar za legalizaciju Predraga Vučić.\nS obzirom na to da se navedeno područje nalazi u zoni zašstite beogradskog aerodroma, ranije nije postojala mogućnost izdavanja građevinskih i upotrebnih dozvola, kako u redovnoj proceduri tako i u postupku legalizacije, podsetio je Vučić.\nSekretarijat za legalizaciju i opština Surčin upućivaće vlasnike objekata koji su podneli zahteve za legalizaciju Direktoratu, kako bi dobili saglasnosti za legalizaciju, naveo je on.\nProtokolom je predviđeno i da Direktorat, u roku od godinu dana, oslobodi građane od plaćanja naknade za usluge davanja saglasnosti za legalizaciju u visini od 20.000 dinara, naglasio je Vučić.\nProtokolom su obuhvaćeni vlasnici objekata koji su podneli zahtev za legalizaciju objekata u naselju Radiofar i oni na delu između Vinogradske i Vojvođanske ulice u Surčinu. Novobeogradski deo definisan je ulicama Tamiška, Golubinačka, Srbobranska, deo Surčinskog puta – naselje “Stare Ledine”, kao i potez uz Surčinsku ulicu u širini od oko 180 metara u pravcu aerodroma.\nZahtevi za legalizaciju objekata koji su izvan područja definisanog Protokolom, a nalaze se u zoni zaštite aerodroma, biće rešavani po usvajanju plana generalne regulacije, kazao je Vučić.\nNaselje Radiofar smešteno je u neposrednoj blizini kontrolnog tornja na aerodromu “Nikola Tesla”, a nastalo je pre oko 30 godina od nekadašnjeg vikend naselja i postalo stalno mesto stanovanja.\nStanovnici naselja Radiofar u poslednje tri godine dobili su oko osam kilometara novog asfalta i pasarelu preko koje mogu bezbedno da pređu auto-put i da koriste redovnu liniju gradskog prevoza 611.\nUrađen je i projekat gasifikacije ovog naselja i dovođenja vode do naselja, čija se realizacija planira za 2012. godinu, kada bi trebao da bude izgrađen i put od naselja do aerodroma, koji će stanovnike približiti matičnoj opštini Surčin, navedeno je u saopštenju.


RTS :: Vučević: Mere daju rezultate, Novi Sad pomaže privrednicima\nKoronavirus u Srbiji Vučević: Mere daju rezultate, Novi Sad pomaže privrednicima\nsubota, 15. avg 2020, 09:00 -> 11:20\nVučević: Mere daju rezultate, Novi Sad pomaže privrednicima\nEpidemiološka situacija u Novom Sadu je bolja, mere daju rezultate ali i dalje ostaju na snazi. Gradonačelnik Novog Sada, Miloš Vučević naglasio je za RTS da je novi paket mera podrške privredi namenjen da lakše prevaziđu posledice korone ali i udar krize na jesen. Što se tiče formiranja Vlade, Vučević ističe da "ne žurimo, nije to pitanje matematike, već kako da dođete do najbolje vlade".\n"Svaki dan imamo novozaražene, tako da nismo u mogućnosti da te mere po instrukcijama "Instituta javnog zdravlja Vojvodine" ukinemo ili ublažimo, već moramo da ih zadržimo u paketu kako bi maksimalno stabilizovali i stavili situaciju pod kontrolu", naglasio je u Jutarnjem programu Miloš Vučević.\nPre svega, kaže da bi zaštitili zdravlje građana ali i da bi zdravstveni sistem relaksirali maksimalno pred jesen, koja je neizvesna, pre svega za ceo svet.\nIstakao je da mere daju rezultate, naravno u pogledu discipline građana ali i u pogledu zabrana određenih javnih skupova koji su nesporno bili ozbiljno žarište.\nNaveo je da su u Novom Sadu i bazene zatvorili osim za sportske klubove da sportisti ne bi odlazili u druge gradove.\nVučević je ocenio da je najveći deo građana disciplinovan, ali da je bilo i kazni, pre svega sanitarnih inspekcija ali sve u meri koja je podnošljiva.\nDodaje i da nema eskalacije nepoštovanja mera, a da se to vidi i u pogledu podataka o novozareženim.\n"Trenutno imamo 1.338 aktivnih slučajeva, to su podaci za 14. avgust. Imali smo do pre deset dana preko 1.800, dakle opada broj, i onih ljudi koji odlaze na Infektivnu kliniku, a mnogo je veći broj onih koji su izlečeni i to je dobar trend. Sad je to neki broj koji je podnošljiv, opada i broj pregleda u kovid ambulantama", ukazuje gradonačelnik Novog Sada.\nNavodi i da je nastavljena dezinfekcija javnih površina, kao i da se pripremaju da pomognu školama da sve bude spremno za početak nastave.\nNova pomoć privredi od 1.100.000 evra\nŠto se tiče nove pomoći privredi Vučević objašnjava da su se nadovezali na državni paket, i da je sada pomoć 1.100.000 evra.\nProletos je bio paket od dva miliona evra, a sada, objašnjava da su nešto smanjeni kapaciteti, ali da su opet našli načina da pomognu privredi.\n"Mi smo zahvatili nešto više od 5.800 privrednika u Novom Sadu, od preduzetničkih mikro preduzeća ali velikih, koji su zakupci poslovnog prostora. Izašli smo sa pomoći popusta 50 popusta na zakupninu na "Spensu" i na pijacama gradskim", ističe gradonačelnik Novog Sada.\nDodao je da paket obuhvata i posebne mere za najugroženije, hotelijere, turističke agencije, i da su ih oslobodili 100 posto plaćanja firmarine, a bioskop u gradskom prostoru i 100 posto zakupa do kraja godine.\nNaveo je da su oslobođeni naknada bašte, trafike, prodavci kokica....\nSmatra da nikad nije dovoljno pomoći, da su očekivanja uvek veća, ali da je to jedna velika i ozbiljna podrška, jer su dostigli do 17 miliona evra pomoći samo u jednom gradu.\n"Mi imamo 5.500 više zaposlenih u julu nego u istom periodu prošle godine. Kada sam prvi put izabran za gradonačelnika 2012. godine, Novi Sad je imao 130.000 zaposlenih s trendom pada, danas imamo 157.500 zaposlenih. To je rast od 27.000 ali nemamo pad, i svesni smo velikih izazova. Ne mislimo da teče med i mleko ali je stanje pod kontrolom i moramo biti spremni da izdržimo jesen", zaključuje Vučević.\nŠta je bolje - jedan koalicioni partner ili koncentraciona vlada\nKomentarišući nova kadrovska rešenja, Vučević naglašava da je isključivo fokusiran na posao gradonačelnika. Ističe da ih čeka konstituisanje skupštine grada i lokalnih samouprava u novom sazivu, i da će se videti o personalnim rešenjima, a da bi da spekuliše nešto što mu niko nije ni ponudio bilo neozbiljno.\n"Ja sam se dva puta izneo svoj stav na konsultacijama za koaliconu vladu. Ima argumenata i za koncentracionu vladu jer nas čekaju i izazovi oko pregovora o Kosovu i Metohiju. Možemo očekivati da će rasplet te situacije dobijati na intenzitetu, što nam ne stvara ni malo laku situaciju. Borba protiv kovida 19 i naravno borba za ekonomsku sanaciju i jačanje države", ocenjuje Vučević.\nSmatra da kada pobedite, imate i pravo da formirate vladu onako kako smatrate ali kako ističe "ne žurimo, nije to pitanje matematike, već kako da dođete do najbolje vlade".\n"Mislim da smo imali nešto što je dobro funkcionisalo s koalicionim partnerima ali i nešto što nije. Vrlo je loša poruka kad vidite nekoga ko je osam godina u koaliciji s vama da njihovi fuknkioneri dolazi na proteste protiv vas", ukazao je Vučević.\nNaveo je da je glasao za koaliciju, ali da to ne mora da podrazumeva isti sastav koalicije.\n"SNS neće sam u Vladu, ponudiće bar jednom partneru. Sad je pitanje da li je bolje da bude jedan partner ili je bolje da pozovemo sve stranke da se napravi koncentraciona vlada koja bi bila vremenski oročena godinu i po, dve, da takva vlada izdrži u smislu za borbu Srbije i njenih građana", zaključio je Miloš Vučević, gradonačelnik Novog Sada.\nStiže još 20.000 "Fajzerovih" vakcina, planira se vakcinacija na 300 punktova


Ilegalno oružje otkupljivaće država? – Zvornik Danas\nNaslovna/VIJESTI/Društvo/Ilegalno oružje otkupljivaće država?\nBANJALUKA, SARAJEVO – Postoji mogućnost da će u narednom periodu bh. građani ilegalno oružje koje posjeduju moći legalno da prodaju, saznaju „Nezavisne“.\nDragan Mektić, ministar bezbjednosti BiH, istakao je da nakon ranijih akcija kodnog naziva „Žetva“, tokom kojih je prikupljano ilegalno naoružanje, nije bilo sličnih ozbiljnijih aktivnosti.\n„Tako građani, i kad bi željeli, sada ne mogu ili ne smiju da predaju naoružanje“, rekao je Mektić.\nOtkupljivanje oružja jedno od rješenja\n„Neke države su i otkupljivale od građana naoružanje, pa ćemo vidjeti da u okviru te inicijative uradimo tako nešto na regionalnom nivou, odnosno svako na području svoje zemlje, pa čak možda da obezbijedimo sredstva iz određenih fondova te da pokušamo, između ostalog, i da otkupljujemo to oružje“, potvrdio je Mektić.\n„U Brčkom, kada je to realizovano, fond koji je bio predviđen za prikupljanje oružja bio je potrošen već do 12 sati. Takva ideja bi naišla na podršku građana, ali bilo bi za to teško naći sredstva“, rekao je Kržalić.\n„Ovdje bi ljudi za novac svašta uradili, ali bojim se da se akcija ne bi mogla organizovati na nivou BiH jer se ne bi mogli oko toga usaglasiti politička rukovodstva, bezbjednosne agencije i tako dalje“, kaže Keserović.\n„Zasigurno da i takva aktivnost može doprinijeti da se broj cijevi u nelegalnom opticaju smanji“, naglasio je Vasić.\nIz Centra za kontrolu malokalibarskog i lakog naoružanja u jugoistočnoj Evropi (SEESAC) ističu da bi takva kampanja imala smisla samo ako bi se, kao i prethodna, sprovodila u cijeloj BiH, sinhronizovano i koordinisano.\nDa su bh. građani naoružani do zuba svjedoče i najnoviji podaci Evropske agencije za zaštitu granica (Fronteks), po čijim procjenama je u BiH oko 800.000 komada ilegalnog oružja, pišu Nezavisne novine.\nPredsjedništvo BiH ide na noge Merkelovoj


Kako saznajemo, Bajac je u kući živela sama poslednjih nekoliko meseci, od kada joj je muž umro.\n- Slađana je bila slabo pokretna i sklona konzumiranju alkohola, a kuća nije bila priključena na elektroinstalaciju. Nakon lokalizacije požara u kući je pronađeno beživotno telo. Sledi uviđaj i dalji rad - rekli su nezvanično iz policije.\nŽena izgorela u kući\nPožar je bio većih razmera pa je reagovalo pet vatrogasnih vozila iz Beočina i Novog Sada.\nKako kažu novosadski vatrogasci, vatru su ugasili veoma brzo, ali ženi nije bilo spasa.\nKomšije u Beočinu znali su Slađaninu porodicu kao dobru i poštenu, ali uvek u teškom materijalnom stanju.\n- Komšije ih znaju kao veliku porodicu sa mnogo dece koja je živela teško. U kući su poslednjih godina bili sami. Ona nije htela posle smrti muža da ode u dom i nastavila je da živi sama. Šta se desilo tu noć, da li je pokušala da zapali vatru, to niko ne zna. Žena je kao i njen pokojni muž dugo bila bolesna, imala je i šlog. Voleli su i da piju, međutim nisu nikom smetali, niti su bili agresivni. Jedna porodica sa teškom životnom istorijom - rekla je njihova komšinica iz Beočina.


Drugi dan Zajedničkog sastanka NATO PA i OECD\nčetvrtak, 08 februar 2018 21:10\nPariz, 7 - 9. februar 2018. godine\nDrugog dana Zajedničkog sastanka realizovan je susret Globalne parlamentarne mreže OECD-a kojim je predsjedavao Anthony Gooch, direktor Direkcije OECD-a za odnose s javnošću i komunikacije. On je u uvodnoj riječi pozdravio prisutne, zahvalio se na dobrom odzivu za učešće i istakao važnost i sveobuhvatnost razmjene znanja, posebno imajući u vidu aktuelnost tema i mogućnost proširenja diskusije po pitanjima od posebnog interesovanja za učesnike.\nUslijedio je panel posvećen temi: „Multilateralizam - Prevazilaženje podjela“ kojim je moderirao generalni sekretar OECD-a Angel Gurria, a potom se učesnicima sastanka obratio predstavnik OECD-a, direktor za obrazovanje i vještine i specijalni savjetnik generalnog sekretara za politiku obrazovanja Andreas Schleicher izlaganjem na temu: „Učenjem ka istini – Uloga politike obrazovanja u povjerenju javnosti“. Ovom prilikom učesnici su razmjenili mišljenja o kvalitetu informacija koje su korisnicima uobičajeno dostupne, njihovoj istinitosti i pouzdanosti, posebno imajući u vidu savremene životne tokove, njegovu brzinu i mogućnost gubljenja vrijednosti sadržaja kao posljedicu. U kontekstu rasprave po temi, učesnicima sastanka, ovom prilikom, je predstavljeno "Istraživanje OECD-a" o vještinama odraslih (PIAAC) koje pokazuje da obrazovni proces pojačava saznajne i analitičke kapacitete neophodne za razvoj, očuvanje i po potrebi obnovu povjerenja, kako među poznatim, tako i među anonimnim stranama procesa komunikacije. S iznijetim u vezi je konstatovano da razvitku komunikacijskog odnosa, kontinuirane i snažne izgradnje povjerenja u procesu razmjene informacija značajno doprinose obrazovanje i povjerenje kroz proces izgradnje literacije i realizacije aktivnosti poput čitanja i pisanja po određenim temama.\nU nastavku rada Zajedničkog sastanka uslijedio je panel posvećen temi: „Kako G20 radi ka inkluzivnijoj svjetskoj ekonomiji“ kojim je moderirala šefica službe OECD-a, organizatorka za G20 i specijalna savjetnica generalnog sekretara Gabriela Ramos, tokom kojeg su učesnicima prezentovani ažurirani podaci o stanju međunarodne saradnje po iznijetoj temi.\nPotom su se učesnicima skupa izlaganjem na temu: „Ulaganje u klimu, ulaganje u rast - Svjetska energetska perspektiva“ predstavili vršilac dužnosti Direktora za životnu sredinu iz OECD-a Anthony Cox, i predstavnik Međunarodne agencije za energetiku, viši analitičar za energetiku Timur Guel. Oni su se imajući u vidu važnost iznijetih pitanja na globalnom nivou, posebno osvrnuli na pitanja mogućnosti, poboljšanja i načina ispunjenja klimatskih ciljeva, pristupa energiji i kvaliteta vazduha.\nU kontekstu sprovedene diskusije, učesnici sastanka su konstatovali uočenu potrebu ponovnog snaženja ekonomskog ambijenta na globalnom planu, poboljšanje uslova života i hitno rješavanje klimatskih promjena, te da OECD-ov rad na temi "Ulaganje u klimu i rast" pokazuje da će integracijske mjere za rješavanje klimatskih promjena, u okviru ekonomske politike, imati pozitivan uticaj na rast u ovoj oblasti - kako na srednji tako i dugi rok. Konstatovano je i da paket mjera namijenjen očuvanju i unaprjeđenju klimatskog ambijenta, može dugoročno povećati proizvodnju do 2,8% uz procjenu da bi rast mogao dostići i nivo od 5% ukoliko bi klimatske promjene i štete nastalih u vezi sa tim bile izbjegnute.\nUčesnicima sastanka Studiju slučaja o „Izgradnji otpornijeg pariškog gradskog područja na opasnosti od poplava“ ispred OECD-a Direktorata za javno upravljanje, predstavili su analitičar politike i upravljanja rizicima Charles Baubion, i savjetnica Stephane Jacobzone. Oni su istakli važnost pitanja obezbjeđenja spremnosti velikih gradova za adekvatan odgovor na klimatske izazove. U vezi sa tim, delegatima su predstavljene procjene OECD-a iz 2014. godine, ekonomskih uticaja velikih poplava u Parizu i preporuke za poboljšanje nivoa spremnosti, kao i nedavno objavljeni naknadni izveštaj o napretku postignutom u njihovom sprovođenju. Tokom diskusije koja je uslijedila je bilo riječi o važnosti blagovremenog ulaganja u prevenciju rizika, opcijama za prevazilaženje izazova upravljanja i potrebi za investiranjem u sigurnu budućnost, posebno imajući u vidu nivo društvene opasnosti koje rizici od velikih poplava sa sobom nose.\nNaredna sesija Zajedničkog sastanka NATO PA i OECD, kojom je moderirao direktor Direkcije za trgovinu i poljoprivredu OECD-a Ken Ash, bila je posvećena „Ulozi trgovine u inkluzivnom rastu“, a učesnicima sastanka je predstavljena i Analiza OECD-a, koja podržava integrisani pristup kreiranju politike u ovoj oblasti, sa posebnim osvrtom na pitanja vrijednosti trgovine danas i njenom doprinosu rastu inkluzivnosti.\nZavršna sesija drugog radnog dana Zajedničkog sastanka Komiteta za ekonomiju i bezbjednost Parlamentarne skupštine NATO i Organizacije za ekonomsku saradnju i razvoj (OECD) bila je posvećena temi: „Bavljenje politikom na nove načine: Zajedničko stvaranje u politici“ tokom koje su se učesnicima obratili članovi Parlamenta Republike Francuske Pacome Rupin i Amelie de Montchalin. Tokom diskusije koja je uslijedila je konstatovano da je posljednjih godina era digitalizacije pružajući veliki obim informacija bitno uticala na sliku u mnogim oblastima savremenog življenja te time promijenila način oblikovanja i izvođenja političkih kampanja, istovremeno pojačavajući javni nadzor. Učesnici sastanka su zajednički zaključili da savremeni načini komunikacije bitno utiču na podizanje nivoa uključenosti svih činilaca društvene zajednice u kreiranje politike, prevazilaženje razlika među njima i postizanje zajedničkih ciljeva u vezi sa tim.\nU radu Zajedničkog sastanka Komiteta za ekonomiju i bezbjednost u Parlamentarnoj skupštini NATO i Organizacije za ekonomsku saradnju i razvoj (OECD) učestvuju članovi stalne Delegacije Skupštine Crne Gore Obrad Mišo Stanišić i Genci Nimanbegu.\nOvaj godišnji sastanak se realizuje u okviru Parlamentarnih dana Organizacije za ekonomsku saradnju i razvoj (OECD). Delegatima Parlamentarne skupštine NATO obezbjeđuje razmjenu informacija sa ekspertima OECD-a i razvijanje diskusija na teme od značaja za dalji rad, kao i bilateralne susrete, saglasno interesovanjima parlamentaraca.\nZajednički godišnji sastanak NATO PA i OECD sjutra nastavlja rad.